Malaysia ram hruaitu PM aa phuak cang, a changtu ding hngalh si rih lo - THE CHIN EXPRESS\nMalaysia ram hruaitu PM aa phuak cang, a changtu ding hngalh si rih lo\nThawngpang thar: Sianpahrang nih, “PM Muhyiddin Yassin cu PM in aa phuak cang. Amah cozah vuanci vialte zong an i phuak dih cang. Nain, Hluttaw Niam MP pawl nih anmah chungah PM an i thim khawh hlan cu Pu Muhyiddin Yassin nih ‘innhngak PM’ a ṭuan chung rih lai,” tiah tunai ah thawngthanh.\nAtanglei hi hmasa ah ṭialmi asi.\nMalaysia ram hruaitu Prime Minister Pu Muhyiddin Yassin (alai hmanthlak) nih tu zingka ah siangpahrang sinah PM in ai phuahnak ca a va pek cang.\nPu Muhyiddin Yassin a party Bersatu nih cozah tlaihnak caah a herhmi MP tling tein an ngah khawh lo caah UMNO party MP pawl he an i fonh i PN tiin ‘ṭangṭi cozah (coalition government)’ an tlaih. Nain nai hrawngin UMNO party MP pawl nih kan in ṭanpi ti lo an ti caah cozah tlaihnak caah a herhmi MP an tling ti lo i aa phuah hi asi.\nPu Muhyiddin Yassin cu Malaysia tuanbia ah Prime Minister (PM) caan tawibik a ṭuanmi asi. Thla 17 chung te lawng a ṭuan.\nTu hnu minutes tlawmpal ah Pu Muhyiddin Yassin nih PM in aa phuahnak kong TV in thawngthanhnak a tuah lai.\nCOVID-19 pulrai ruangah Malaysia ah minung thong 12 leng an thi cang i 1 million leng zawtnak an i chawn cang. Zawtnak karh hlah seh tiin lockdown an tuahnak ah an ram sipuaizi fak tukin a tla fawn. Mah lio ah hitin cozah tlaitu Bersatu le UMNO party karlak ah i rem lonak chuak i cozah an kuai chap cu Malaysia mipi caah apoi ngai.\nMalaysia ah COVID-19 zawtnak a karh chin lengmang caah le lockdown a sau tuk cang caah liamcia ni tlawmpal chung kha Pu Muhyiddin Yassin cu zuamcawhtu party pawl le mipi nih soisel a tong ngaingai.\nAho nih dah PM rian a chan lai ti hngalh asi rih lo. PM changtu (Deputy PM) a simi Datuk Seri Ismail Sabri Yaakob nih a chan te men lai asiloah PH party hruaitu Datuk Seri Anwar Ibrahim nih a chan te men lai, tiah zumh asi.\nHi hna 2 ahhin hodah MP tam deuh nih an ṭanpi ti hngalh asi rih lo. MP tam deuh nih an ṭanpimi paoh nih PM a ṭuante lai.\nMalaysia phunghram ahcun, Hluttaw Niam MP 222 chungah acheu fai 112 a tlinhmi party nih cozah (PM) tlaih asi. Zei party hmanh nih MP 112 an ngah lo caah party dang he i ceihhmai in ṭangṭi cozah tlaih hau an si hna.


Apoi Taktak Suh Kyi Thah An Timh Taktak Cang Security Lei Zong Timh Tuah Nak An Ngei!_++ – TIMES OF CHIN NEWS\nOctober 9, 2019 thawngthawng MYANMAR 0\nn SHi konglam hi Lairam Thang Atial mi in kan theih mi le kan van post mi asi. Atang i alangh ningah hin kawlram cu abuai ngai cang. Tulio ah hin Aung Suu Kyi cu sniper hman in thah hrim hrim an timh cang cu tikah ca kan van tial mi hi rel hrim hrim ahau ko lai aruang cu Atulio ah hin Naypidaw, Rangon Le Mandayalay Hrawng i Bomh an chiah kho men tiah cozah home affair s leiah theih asi.\nKawlral kap nih cun Aung San Suu Kyi hi an that taktak hnga maw ti hi biahal nak ah cun abuai ngai mi asi. Ralkap nih hin bomh puah hna selaw ahnuah tleih an si thia thiam lai. Atu zongah hin CNF, KNU, KIA hna nih bomh an puah hrim hrim lai tiah thawnpang athang ngai cang. Nizaan ah Aung San Suu Kyi hi apa film zeih dingin tel ve dingin an timh tuah piak lioah akal ve i cu lio zongah ahmai ah sniper in kah an timh ti asi.\nNLDO Cozah I Aung San Suu Kyi Abawmtu Uko zongkha ralkap pawl nih an duh lo ruangah meithal in an kah ti asi. Tukum zongah hin NLD cozah nih an ram hi athat khawh nak chungin an zuam cuahmah lio asi ko nain Aung San Suu Kyi caah Tlawmpal cu thadam deuh asi nain biafiang cu theih asi rih loh.


Rakhine state Maylun khua le Chaungnet khua ah bomb an thlak. – VAKOK AUTHAWNG\nRakhine state Maylun khua le Chaungnet khua ah bomb an thlak.\nThawngpang (News) / By vakokauthawng / April 1, 2020 April 1, 2020\nKa fapa he inncar leiah kan ikholh lio cuahmah lio ah cun kan khua tlang leiin helicopters 5 an rak zuang I bombs an rak thlak. Cu le cangka in kan zam ko nain ka fapa Maung Nyi Myint Lwin,16, cu bomb nih a den ruangah athi. Anu zong hliamhma a tuar i keimah zong ka ke ah bomb nih a ka hliamh ve tiah Maung Nyi apa U Aung Kyaw Sein nih a chim. Kawl ralkap nih hin Rakhine state Maylun khua le Chaungnet khua ah bomb an thlak. Mah bomb an thlaknak khuate pahnih ah hin minung pahnih an thi. Maylun khuate ah hin Maung Nyi Myint Lwin,16, athi i, Chaungnet khuate ah hin U maung Tun Sein,51, athi ve.\nHi kongah kawlram ralkap nih cun kanmah tuahmi asi lo, Helicopter in bomb kan thla lo hrim hrim tiah an ti. U Aung Kyaw Sein nih a chim rihmi cu, kawl ralkap bomb nih kan inn zong a hrawh dih tiah a ti. Chaungnet khuami Ko Me Toke nih a chim ningah cun, kan khua pawng I tlang cu heh tiah Helicopters 5 in bomb in an kah. Bomb kuan nih kan khuachung a den caah inn tampi a hrawh hna I minung thihnak tiang kan phanh hi a si. U Maung Tun hi meithal kuan nih ataang ah a khen tiah a ti.\nZeiruang ah dah Helicopters 5 nih kan khua kam tlang hi an kah hnga ti aruang kan thei kho hrim lo. Hi lio caan ah hin zeihmanh raldohnak thawng zong a um lo tiah a chim chih. Kawl ralkap spokesman Brigadier General Zaw Min nih cun hi hi a diklomi a si tiah a ati ve. Chaungnet khuami athimi U maung Tun Sein hi Chinmi zong asi kho. A ruang cu report nih achim ning ah cun, mah khua Maung Tun thihnak khua Chaungnet pawngkam khua minung hi atam deuh cu CHIN an si tiah a ti.


Minung An Si Ve Caah KIA Nih Rawl Khim Tein An Pek Hna – Onlinenungak\nBy kham pat on March 25, 2021\nKIA nih misual ralkap 40 an thah hna sakhan 3 an lak a nung tleihmi zong rawl khim tein an pek hna Atu lio KIA mi kah le doh cu tih a nung bak. Kawl ralkap nih a celh an celh lo. Nizan March 24 zanlei suimilam 5:30 tluk ah Kachin Ban-maw khayan Mo-moh peng ummi KIA Tatmaha 5 tang tatzin 25 le 30 hna nih an pawng Kawl ralkap Hk. M. Y 387 sakhan cu an nam hna i nihin zing suimilam 5:00 tiang fak taktak in an i kap.\nCun mah kawl ralkap umnak pawng tlang cung um kawl ralkap sakhan hme 2 zong KIA nih an lak chih. KIA hi ralkap phung a zulmi cu an si. An tlaihmi hna zong kan ral nan si ai tiah an that hna lo. Tha tein an zohkhenh hna. Cu hlan cu phaisa zong an rawnh hna i an thlah tawn hna.\nRelchap: Kan Ropui Tawn Ko Hih:Chinram Khulipi Hakha Ahcun Ral Lak Or Zal An Um Tiah Theih A Si!!\nMyanmar ram buainak kongah aphun kip in ram chungah harsatnak Kan mipi hna an tong cuahmah hna i, ram mipi hna Nih le a phunkip in ralkap uk Duhlonak cu langhter cuahmah an si hna.\nRam pumpi huap in uico pawl nih an thah mi hna hi minung 300 an phanh deng cang tiah theih khawh a si.Mahlak ah hin Chin mi chungin minung 4 tiang Nunnak a Liam vecang caah hin Chin mipi zong an thinhunnak a zual chinlengmang. Mahbantuk in ram chungah buainak le harsatnak tawn cuahmah Lio ah hin inn sak lei in khuapi chungah a rak Ila mi zeimawzat an um hna ti si.Mah inn a sa mi pawl cu le an inn saknak ding felfai te an sakhlan ah a tah piaktu hna le a zoh piaktu hna an um lo i an mah siarem ning in inn an sak i ,an siarem ning in hmun cu an izoh fawn.\nRalkap nih cun Cozah cu Kan laak tihmanh hnaselaw vawlei tahtu pawl ti mi hna nih cun sangkip an pal kho fawn ti hna lo,pal khawhmi le pal khawhlo mi sang an um hna tikah inn a sa mi pawl caah hin thinphang ngai khi an si Ko hna.\nA tu an inn sak Ning le an hmun le hma an izoh mi pawl hna khi Cozah fekfuan ngaingai a chuahtik ahcun mah hna pawl nih hin harsatnak le buainak hi an tong hrimhrim te sual lai i a caan lo ah an mah tein an Ngaihchiatnak ding lam an ikawl khi a lo kohnga tiah,Hakha hlum pa pakhat nih cun phone in a ka chonh Lio ah a chim.\nNote:CDM tuah Lio ah hin cun inn sak tibantuk pawl hna kha cu tuah rih lo hram hna usilaw CDM a tuah lengmantu mipi thinlung zong an muamhter deuh hnga tiah a chim chih.\_\nCredit: Tinduh Thang (FB)


Uico Nih An Dawi Seh An Timh Tikah A Dohning Phun (5) – Lai Holh News\nUico Nih An Dawi Seh An Timh Tikah A Dohning Phun (5)\nBy ronaldaung on March 26, 2019\nNifa te naa chawhlehnak, lam na lennak le exercise na tuah na tlik tikah lamkam uico seh hraang he nan i ton asiahcun ttih a nung ngaimi asi. Lamkam uico zongah hin ruah lo piin a ttha tukmi an um bantuk in seh hraangmi zong an rak um kho ve.\nUico nih an bauh seh an timh tik ah zeitin dah kan doh ve hna lai timi hi vawlei cung mifimthiam le uico leikong a thiamsang mi hna nih a khawmhsut mi lakah tlawmpal ka rak langhter ve.\nUico nih seh an timh le an dawi tikah mah thil phun(5) hin na doh hrimhrim a hau ;\n1. Lau Tuk In Um Hlah\nUico lawng siloin saram dang zongnih hin minung kan ruahnak le kan umtu hi an theih khawh tiah zumh asi. Aainain uico nih seh an kan timh lio ahcun thinlung daite i umter cu a fawi ve lo. Cu tik ah kan au, kan zaam, kan kut kan zo cun kan tlik asiahcun uico sehduhnak thinlung kha kan thawhter asi i a kan sehduh khun lai.\n2. A Tli Liomi Na Si Ahcun Lam Kal Tluk In Na Speed Zor Ter\nNa tlik lio i uico nih an dawi seh an timh asiahcun tli ti loin lam kal in kal. Uico kha na hnulei chit law duhsah tein kal ko. Asinain na mitsir tein uico kha zoh pah lengmang ko. Cun lamkam ah na kut kha samh law dai tein dir ko, cu tikah uico nihkhan zei ah an rel ti lai lo i amah tein a kir tthan ko lai.\n3. Uico Mit Le Na Mit I Tong Hlah Seh\nUico mit le na mit aa ton i na zohchih ve asiahcun uico thinhungnak le seh duhnak kha a zual khun lai. A mit na zohchih asiahcun uico nih a ka tihram tiin a ruah caah cheukhat uico cu an hraang khun. Na mitsir tuin ngia law uico mit le na mit cu tonter bak hlah. Cu tikah uico nih a ka tihraam loh tiin a ruah lai i an kaltak ko lai.\n4. Uico Kha Thildang In An Ruahnak Thlen Ter\nNaa putmi thilri pohpoh in an ruahnak na thlen khawh. E.g. Bag, tithawl, eiawk le thil dangdang kha bantuk pawl kha seh le ttam dingin pe law an ruahnak kha aa thlen lai i na caah caanttha a si lai. Na zaamtak khawh lai.\n5. Uico Kha ” Kal, Ka Kal Tak ” Tiin Na Chimhhrin Khawh\nUico nih an kaltak lo seh an timh peng rih asiahcun a mit zawntheng zoh loin ” Kal, Kal Cang ” tbk in a zohkhenhtu bantuk in na tthawl khawh. Na aw thangpi chuah lem loin le a ttih lotuk mi bantuk tein na chimh khawh. A ttha bikmi chimh ning cu ” Kal , tuah hlah” tbk hi aw hraang tuk lo tein chimh ah a ttha. Cutik ah uico tu kha a thin a phang lai i a tli a zaam ko lai.\nNga Rawl A Peknak Ah Nga Nih Nga Rawl Petu A Kut Ttamnak Video\nLaimi Nih Kan Hlawt A Herh Bakmi Eidin Kong: Dr.Aung Myint Thang\nVawlei Cungah Lainawn Mithah A Tam Bik Nak Ram\nPhundang Tak Tak A Simi Pangpar Hmanthlak Dawh Pawl


Ka fale, Aruang tampi lak ah pakhathnih in nan sin ka phak khawh lonak kong chimh kan duh hna. – Hakha Cherry\nJune thla asiloah sianginn kai tawn caan kan phan cang lai nain…(4) Ka Fale Sin Cakuat Ka fale,Sianginn-ruun panh nan i ngaih tluk in khan kei zong nih nanmah he caan hmanți kha ka ngai. Sianginn ka phak lo ca ah a kan daw lo, amah zawn lawng aa ruat tiah nan ka ruah ding ka duh lo. A kan daw lo tiah nan ruah sual ahcun nanmah he hmailei ca ngol hngal loin saduh kan thahți lio ka mithmai kha rak cuanter țhan ulaw.\nPakhatnak ah ralkap uknak tang ah sianginn a kai mi ka si ca ah keimah bantuk in nan hmuh mi le nan ruahnak a bit ding kan duhpiak hna lo. An chim mi bia kaa khat kha nawl ah a ser mi hna kuttang ah nan țhanlianh ding zong kan duhpiak hna lo. Nanmah nan zumh mi kha ralțha tein a dirpi ngam ding nan si ding kan duhpiak hna. Nan zumh mi, nan hmuh mi fek tein nan dirpi ngam nakhnga ka sining dihlak thaap in nanmah he aa hlatnak hmun ah ka umchung hi a si.\nPahnihnak ah dinfelnak, dawtnak le zawnruahnak a um lonak hmun ah cun fimnak cu san a tlai lo i manngei mi minung kan si kho lo ti kan chimh tawn hna. Dinnak le dinlonak aa do mi caankarlak ah kan chimh tawn hna bang in dinnak lei ah fekte le ralțha tein ka dir. A caan ahcun kaa thim mi lam hi kaa harh i khuaruah pit in ka um caan a tlawm lo.\nAsinain, teinak ni kan phak tik ahcun nan Sayama kaa thim mi lam ruang ah nan ka lawmh lai ti zumhnak ka ngei. Teinak ni kan phak tik ah kan chunmang kan i ruah țhan hna lai. Hmailei ca saduh kan thatți țhan hna lai.\nTon țhannak nicaan hngak in, Nan Sayama Mai Biakilh: Siangcachim le Siangakchia hna nih sianginn an ngaihnak, sianginn kai an duhnak le nulepa nih fale fimcawn lo ding an lungfahnak, asinain, sianginn kai awk a that hrimhrim lonak kha pehzulh in langhter mi a si. Photo_Crd The Hakha Times\nMyanmar ralkap tha lo hna tuahsernak ruangah rammi fale tampi nunnak a rawkmi hmuh cu lung a fak taktak.


𝗔𝗦𝗘𝗔𝗡 𝗹𝗲 𝗞𝗮𝘄𝗹 𝗿𝗮𝗹𝗸𝗮𝗽 𝗸𝗮𝗿𝗹𝗮𝗸 𝗯𝘂𝗮𝗶𝗻𝗮𝗸 𝘀𝗮𝗻 𝗰𝗵𝗶𝗻 𝘃𝗶𝗺𝗮 𝗱𝗮𝘄𝗵: 𝗡𝗨𝗚 𝗰𝗮𝗮𝗵 𝗰𝗮𝗮𝗻𝘁𝗵𝗮 𝗮 𝘂𝗺 𝗹𝗮𝗶 𝗺𝗮𝘄? – The Cherry Par\nOctober 26, 2021 October 26, 2021 Cherry News\nASEAN Summit (meeting) cu tuchun thawk ding a si cang. Hi Summit kai ding sawmnak ca cu Kawl ralkap sin a phan cang. Nain, kan hnu zarh ka tial cia bang Min Aung Hlaing kai ding in sawm a si lo. Kawl ralkap nih a control mi Foreign Ministry tang i Director General Chan Aye minbunh in [non-political representatives] an kan sawm, tiah Zaw Min Tun nih a fianter.\n← Breaking News; Hakha Khuapi Tlirh in Bomb a Puak\nChimh khawh ṭung lion, Khuaingal btkin, kan dehcawh ruangah →


Maraland Defense Force Ralbawi Zik Nih Kan Policy Ah Min Aung Hlaing Doh A Hau Lo Tiah A Chim - News and Media\nMaraland Defense Force Ralbawi Zik Nih Kan Policy Ah Min Aung Hlaing Doh A Hau Lo Tiah A Chim\nPeng 3 nih a kulh i a rawk ngai cangmi Mara ram hi remh ṭhan ding ah Pathian nih Policy a kan pek ti hi kan fian a hau. Cheukhat nih Min Aung Hlaing kan doh an ti, kannih nih cun Min Aung Hlaing cu doh a hau lo,Mara ram kan ven khawh cun a za.\nZei ruangah Min Aung Hlaing doh a herh lo kan ti a si ahcun chungtlik in a thi kho mi a si.\nAbraham Lincolh nih tlaihtleng ah a hmanmi cu ramkhel lei a thiam tukmi hna hi, an ralpa hmanh hawikom ah an ser khawh ti hi a si. Kannih zong nih Min Aung Hlaing hi kan ralpa tiah maw kan ti lai, hawikom ahdah kan ser lai ruah setmat a hau.\nBawipa Jesuh hmanh nih nan ral va daw hna u tiah a ti, Cheukhat nih Min Aung Hlaing tiah an au, an khuang. Au zong a hau lo, doh zong a hau lo, dirpi zong a hau lo. Kan au le kan khuan deuh ahcun a zual chin lai. Sianginn cachimtu saya/sayamah pawl cu CDM tuah tuah tiah nan hei forh len hna. Cacawn loin kan fale kum 5 um hna sehlaw an kum a luan deuh lai, kum 10-15 an phan lai i nupi ṭhit va ngeih lawng a tang cang.\nCucaah kan policy ah CDM tuah ter ding um a herh lo. SAC ralkap he pehtlaihnak tuah i kanmah le kan rian te ṭuan ding a si ko, tiah Mara Administrative Territorial Council/ Maraland Defense Force(MATC/MDF) hruaitu zik nih a chim. Kan hnu ah Sabawngbi khuami pakhat cu meithal kuan nih a khen caah ngandamnak lei rianṭuantu zong an um ti lo, CDM an tuah dih.\nCucaah kum luan cang mi sii an thuh caah a kut zong tan aa huah deng. Kanmah chung in sii aa kenmi an um caah an zohkhenh. Hi bantuk harnak kan ton hi ngandamnak lei rianṭuantu CDM an tuah dih caah a si. CDM tuah a herh lonak kong le a lungfahnak kong cu MATC/MDF hruaitu zik nih cun a chim. Crd – TCP\nBaptism A La Hnuah An Kap That\nRihkhawdar Ah Pa Pakhat Ruak An Char


Daniel Sa khong Nih CNF An Ni Tinh Mi Fiang Tak Tak In A Chim Mi Cu,Mipi Caah Lung Hmui Tuk A Si Ko. – Chintanbo\nDaniel Sakhong nih a chim mi bia hi ttha tuk hringhran. Nain Chin miphun CNA luh a duh mi caah cun a dawngh tiang nan ttuan lai ti hi asi lo, kum (3) hnu ah duh tik pauh ah chuahtthan khawh a si. Lahkah (thlahlawh) a um lai lo tuzing a si lo. CNF/A caah zei maw zat te cu a um ko. Siizung (hospital) ngan a um lo CNF camp ah.\nA chim mi a dik, nain kan unau umnak Mizoram chung siizung vialte khi kanmah CNF/A le Chin miphun kan taa asi ve ko. Phanghlah uh tiin a chim.Kan Chinram chung ah na him lo ruang ah Mizoram na kal nak lam kip ah siseh, mizoram chung na um tthutnak caah siseh, CNF nih a si khawhchung in kan nin bawmh lai, kan bawmh cuahmah hna.\nkan unau Mizoram um mi Mizo vialte nih unau sinak tak tak he a lam kip in a kan tan pi ve thiam thiam. Kan miphun tawn mikip ah CNF nih bawmh aa tim. Chin miphun a lam kip in bawmh ding ah CNF a rak um hi a si tiin a Chim mi cu si.


Nilen Parmawi nih a nu dam lonak kong a chim | THE CHIN EXPRESS\nNilen Parmawi nih a nu dam lonak kong a chim\nHlasak thiam le ttamh thiam Nilen Par Mawi i a nu cu a thluak ah abomi um ruangah naite ahkhan operation an tuah. Mah kongah Nilen Parmawi nih a tanglei bangin a chim.\nNilen Parmawi: Ka nu cu a luancia kum 1 hrawng ah a lufak. Nikum ahkhan kan chung ning tein Norway ah kan tlawng i mah lio ahcun ka nu cu a lu fak.\nNain, ka nu nih zeihmanh a chimlo. Kum 1 chung ka lufak tiin zeimaw caan ah amah duh khin lufah sii a din. Luhfah sii a din ahhin chikhat cu a dam nain a thaizing ah a fak tthan.\nKa nu nih a chim lo tikah kan chungkhar dihlak nih kan theilo. A luancia thla 2 hrawng ahkhan ka nu nih a lufah ning aa phundang deuh a ti.\nInn khawh lo tiang cun a fak lo nain voidang a luhfah he aa lo lo a ti. Ka nu cu Hakha ah a umi i keimah le ka tta tlawn pah ah Yangon ah i piah dingin a ra.\nKa nu cu clinic ah kan kalpi i sibawi nih CT scan, X-ray le ECG a kan thlakter dih. Mah ahcun ka nu i a kehlei thluak chungah abomi an hmuh.\nSibawi nih operation kan tuah lai a ti. Ka nu cu a ttihtuk i operation tuah loin sii din lawng a dam kho lai lo maw a ti.\nNain, sibawi nih operation tuah lo ahcun a hnu ah abomi kha a tthang lai. Cun, kehlei thluak a si tikah orhlei pum cheu a zeng kho. Holh kho lo zongin um khawh a si a ti. Sibawi pa nih cun operation tuah ah a ttha a kan ti.\nPathiang thawng le mipi thlacam piaknak thawngin ka nu cu tlamtling tein operation aa tuah dih cang. A thluak chung bomi cu kan checkter hna i cancer silo an ti.\nKa nu cu a kehlei thluak operation tuahmi ruangah atu hi a orhlei kut le ke a cawlcangh ning tha a der rih. Thil tlaihter zong ah a thei rih lo, a zeng bantuk khin a um. Nain, sibawi nih cun a ttha te ko lai a ti. Thla 2,3 cu sih rih ko lai a ti. Sii dinawk an pek, atu cu ka nu pawngah ka um lio asi.


Dr. Sa Sa nih a mangah a chim. Chinram ah Pathian sungpar nak a tlung cang lai\nTu lio social media ha alar ngai mi cu, Dr. Sa Sa nih NLD nih campaign pawl a bawm lai ti a si. Mah kongah mi tampi nih an hmuh ning le an ruah ning an vun chim thluamah. CNLD nih Sa Sa cu Pathian nih a mah rian ttuan ding in a au mi a si i. Mah bantukin politic ah a lut mi cu a tha lo ti bantuk in an chim\nDr. Sa Sa nih Chinland kongah Pathian nih amangah a hmuh ter mi cu a vun chim. Mah bantuk in a si ah cun Pathian nih Chinram hi amah sunglawinak ding caah hmang a tim ti a fing ngai. Dr. Sa Sa nih a chim mi cu\nKa mangah hi ti hin ka hmuh. A khulnuar-hnu bik mi cu pakhatnak a si lai. A hmebik mi cu a lianbik mi a si lai. A sifaak bik mi cu a rumbik mi a si lai. A thazaang der bik mi cu a thawngbik mi a si lai. Chin State cu kawlram chungah tthangcho lo bik mi State tiah timi a si. Nain chin State cu a thangcho bik mi State a si cuamah mi cu ka hmuh\nChin State cu kokek thilchuak a um lo ruangah a sifaak bik mi a si tiah timi sihmanh sehlaw, Vancung inn a rami fimthiamnak hna cu ai dawhtuk mi tlangcungah a tlak cang caah “Chin Hills” cu mi vialte caah a rumbik mi le aidawh bik le thluachuak a si lai tiah ka hmuh\nChin State cu fimthiamnak, ngandamnak le khuasak tuntuknak ah thazaang a derthawm bik ti sihmanh sehlaw Chin State cu ram pumpi caah,\na ttha bik mi fimthiamnak a chuahpi tu ngandamnak le khuasak tuntuknak a chuahpi state a si lai nak cu ka hmuh. Pathian bawmhnak thawngin mah vialte thil hna hi a tak in a si. khawhnak dingah hmunkhat te ah ttuan tti hna u sih. Dr. Sa Sa. Pathian, kan ram le mipi caah. By- Dr. Sa Sa\nBe the first to comment on "Dr. Sa Sa nih a mangah a chim. Chinram ah Pathian sungpar nak a tlung cang lai"


Kalaymyo ah mi 3 thi ning nih kawlram ahninh bak ko; Zaangfak tuk an si\nKalaymyo district, Uh-yin (ဥယျာဉ်ကျေးရွာအုပ်စု) ward, Udu (အူဒူကျေးရွာ) khua ah um mi, minung pathum 3 cu an khua in rua sam ding in a riak in an kal. Ramlakah an pathum in an it lio ah an chunglei ah um a rak tlak i thihlak in a rial hna.\nZarhte zan ah ruah fakpiin a sur i, Ttek zong fakpi in a tlah. An riaknak in meter 200 hrawngah ummi, lung nganpi cu a vun ril i, an pathum umnak ah avun tla i, an pathum in an thih\nA thimi lakah pakhat, apa nih a chim ning ah cun an rau tuk cang caah, kawl ding in kan va kal i, an pathum in lung nih a rial mi hna hi kan va hmuh hna tiah a chim\nAn kong hi ninga chung cu zeihman thei lo in an um, Mithi chungkhar pawl hna cu an lungreithei tuk cang caah an va kawl hna. Khua in mel 2 hrawng ah hlat nak an va hmuh hna. Credit-Eleven_Media\nBe the first to comment on "Kalaymyo ah mi 3 thi ning nih kawlram ahninh bak ko; Zaangfak tuk an si"


Chin Miphun Nih NLD Vote Pek A Herhnak (9) – Chin World News Evening\nZEI CAAH DAH CHIN MIPHUN NIH NLD HI VOTE PEK A HERH (9) Chin miphun nih NLD Party vote pek a herhnak a ruang tampi kan chim cang. Kan chim hrelhmi zong tampi a um ko lai.Chim cawk ding zong a si pek lai lo. Zeicaah tiah kha hlan a liam cia kum 60 chung vialte nakin atu NLD cozah term khat chungah hin Chinram hi tampi aa thleng i NLD nehnang hi hmuh ding a tam deuh tuk. Tutan cu Vice President ( 2 ) dirhmun kong lawng kan chim lai, nain kan bia a sau deuh men lai caah lungsau in a dongh tiang rak rel cio dingin kan sawm hna.\nVice President ( 2 ) dirhmun kong ah biatak phozarnak (Apologetics) Chin miphun nih cuti men in Vice President kan hmuh khawh lai timi cu kan zanmang hmanh ah kan rak i ruahchih ngam lomi khi a si. Asinain, Pathian le NLD thawngin kan i ruah ngam lomi thil cu kan hmuh tikah Chin miphun caah cun i lawmh lo awk hrimhrim a tha loh. Asinain hi tluk thil lianngan a kan tuahpiaktu NLD cungah i lawmhnak cang a thei ve lomi minung zong cu an rak um ve hoi. A dawh dang ngaimi bia hmangin VP kongah Chin miphun a kan hlen cuahmah caah mizapi fian khawhnak ah biatak phozarnak tuah ka duh.Zei bia dah an chim?\n( 1 ) Pu Henry Van Thio nih VP a tuanmi cu NLD nih a kan dawt caah a si lo, Thantlang Peng nih vote an pek caah a si an ti. Thantlang Peng nih cun Pu Henry Van Thio hi VP caah si loin MP ca tu ah vote an pekmi a si. VP tuan kho lakin mipi nih vote pek khawh a si loh. Thantlang Peng nih an dawt caah vote an pekmi cu a si ko. Kawlram pumpi ah midang zong mipi vote pek ruangah MP a tlingmi hi an um ve liangluang ko nain VP an tuan kho hlei loh. President le Vice President si dingah hin mipi thimmi ( elected ) kher kher a hau loh.A lengmi zong tuanter khawh an si.Cucaah kan pu Henry Van Thio VP caah a thimtu cu Pathian le NLD Party bak hi an si ko.\n( 2 ) Vice President ( 2 ) cu tlangcungmi savo hrim hrim a si an ti. 2008 phunghram ah VP hi tlangcungmi savo a sinak kong hmuh ding pakhat hmanh a um loh. 2008 phunghram ah aa tialmi cu Pyithawngsuh hluttaw nih President an thim tikah Pyithu hluttaw nih VP caah pakhat, Amyothar hluttaw nih pakhat, ralkap pawl nih pakhat an chuahpi hna lai i vote pek tikah vote tam bik a hmumi kha President a si lai.\nA changtu khat VP ( 1 ), vote hmu tlawm bik kha VP ( 2 ) a si lai ti tiang lawng a um. President le Vice President hna hi mizei savo hmanh a si lo, ruling party nih a duhmi paoh a pekmi savo tu a si deuh. Zei miphun paoh nih tuan khawh dih a si. Tlangcungmi savo zong cu va si bia hmanh ah Kawlram ah miphun 135 a ummi lakah zei ruangah dah Chin miphun kher kher a kan thim hnga? Mah cu pei NLD nih Chin miphun a kan dawtnak cu a si fam hnga cu, si lo maw?\n( 3 ) Term khatte ten chawntermi ( Rotation ) a si an ti. Rotation timi zong hi 2008 phunghrampi ah hmuh ding a um bak lomi a si. Zei party policy hmanh ah a um fawn loh. VP ( 2 ) hi rotation in an rak kalter cangnak tuanbia zong hmuh ding a um hlei loh. 2008 phunghram an fehter hnu in USDP nih 2010-2015 karah anmah duhmi te Shan pa Dr.Sai Moh Kham kha VP ( 2 ) cu an tuanter ko i NLD nih 2016-2020 karah anmah duhmi te Chin pa Dr.Henry Van Thio cu VP ( 2 ) an tuanter ve ko. Hihi rotation ti awk a tha loh. Party dang dang, policy hrim hrim zong aa lo lomi an si. USDP nih Shan pa an tuanter cang caah kannih NLD tu nih cun Chinpa seh kan tuanter ti phun khi a si loh. A sullam cu VP ( 2 ) hi ruling party paoh nih an duhmi minung kha a tuanter ko. Rotation a si hrimhrim loh.\nBIATAK CU MAH HI A SI: (A) USDP & Dr. Sai Moh Kham: USDP cu ralkap nih hruaimi party an si i 2010 election ah khan Advance Vote (Cu- Tin- Mee) in a tlingmi an si i mipi zong an rak i lawm lo ngai caah USDP caah cun mipi lunglomhter kha a rak biapi tuk. Election hlan in teinak an hmuh te ding kha an rak tuaktan cia dihmi a si. USDP cozah chungah mizeidah hruaitu si te lai timi cu an putar pa nih a tawlrel dih cia. Vice President ( 2 ) caah hin mikip nih cohlan khawh dingmi minthang Dr.Sai Kham Leik (hlasak thiam Sai Htay Saing hla phuahtu pa kha a si) hi VP 2 caah an rak timhlamh chungmi cu a si.\nAmah hi midingfel a si i USDP member zong a si loh. Election zongah aa cuh loh. Ralkap a remlo ngaimi a si. An lemsoi lengmang ko nain a duh bak loh. Amah pumpak hlawknak caah ralkap he riantuantti cu a ruat kho loh. (Kan Chinmi hruaitu cheukhat nih cun ” Vanthat ” an ti ko hnga). Sai Kham Leik an hnek khawh lo caah vansan ah Lashio ah private Sii- khan a hongmi anmah member cia Dr.Sai Moh Kham tu an tuanter thanmi a si.\n( B ) NLD & Dr.Henry Van Thio: NLD Party zong nih 2015 election hlan in teinak an hmuh si ahcun president le Union Minister cheukhat ca le Chief Minister ca tiangin an rak tuaktan ciami a um ve. Nain Vice President ca le Union Minister cheukhat caah a herhningin tuaktan te dingah chiahmi zong cu a um ve. Kan pi Daw Aung San Suu Kyi nih hin Chin miphun zawn cu a kan ruah hrimhrim ko ti a langhnak bik cu Election hlan te in Chin miphun chungin pakhat khat Union Minister pek te dingin a rak tuaktan ciami a um.\n2015 Election aa lim tikah NLD nih landslides bakin teinak cu an hmuh. A rauh hlan ah Chin MP cheukhat nih Chief Minister kongah ca an tialmi cu NLD CEC sinah an rak pek. Tlawmpal ah Pu Henry Van Thio cu CEC Office ah a va kal i U Win Htein a va ton. Mah lio ah U Win Htein hi NLD Party chungah kan pi nih a zumh bikmi a rak si. Pu Henry Van Thio biachimmi nih U Win Htein lung cu a rak ton tuk hringhran. U Win Htein nih kan pi sinah” Chinmi chungin Union Minister caah aa tlak ding minung ka hmuh cang. Amah cu Major Henry Van Thio a si. Mitha taktak a si i Union Minister caah si loin Vice President ah thim ding a si ko lo maw? ” tiah a ti i kan pi zong cu a hnatlak ve caah an thimmi a si. Savo phun in tuaktanmi a si loh.( U Win Htein tialmi cauk chung bia)\n( C ) Kan pu Dr.Henry Van Thio nih VP hi a peh rih hnga maw? Mah hihi bia halnak tha tak takmi a si. Theih kan duh cio men lai. Ca tialtu hmuhning ahcun a peh rih te ko lai. Amah ah tlin lonak le sual palhnak zei hmanh a um loh. Chin State ah NLD Cozah luban a rak tlungmi paoh nih ” Pu Van Thio cu a teima tak tak si ” an ti pengmi a si. Mi ding bak a si fawn.\nRotation phun in a kal lonak kan langhter hmanh lai. 2015 ah khan USDP nih teinak rak hmu hna sehlaw VP ( 2 ) caah Dr.Sai Moh Kham thiam thiam kha tuanter an rak timh ko. Rotation in kalter an tim loh. Zeitindah kan chim khawh ti ahcun 2016 Pyithawngsuh hluttaw ah President an rak thim lio ah khan NLD nih Pyithu hluttaw in U Htin Kyaw, Amyotha hluttaw in Pu Henry Van Thio an rak chuahpi lio ah khan USDP nih Amyotha hluttaw in Dr.Sai Moh Kham thiam thiam an rak chuahpi ve caah tutan thimnak ah NLD nih teinak a hmuh ahcun\nVP ( 2 ) cu kan Chinmi chungin Dr.Henry Van Thio nih a kan tuanpiak ko rih lai. Cucaah hi tlukin Chin.miphun a kan daw i a kan duhsaktu NLD Party hi vote kan pek hna lo ah zei bantuk party cu dah kan va pek hlei ti hna hnga? Lungfim caan a cu Chin. miphun nih kan covo hmuh than awkah NLD hi vote pe cio hna usih. Cattialtu: Victor Pa\nHi Tluk In Maw Nan Lungput A Rak Si Ko? NLD Ka Si Ruangah Hi Bantuk Ka Cungah Nan Tuah Mi Hi


Cei Bak Cang Hna Seh : Kawl Ralkap Mual Pho Nak, A Zual Chin Chin Cang. – Chintanbo\nRalkap pawl An Ningzahnak An i Chap Than, Nihin Ralkap Sianginn Cu.Ralkap pawl an ningzahnak an i chap than, Nihin February 23,2021 ah Sittwe khuapi Hight School pakhat cu ralkap nih an on. Sianginn cachim saya sayama te le siangngakchia pawl cu nan kai lai tiah an ti hna.\nTha ko cun ralkap nih sianginn an kulh dih. Syama pahnih thum le ralbawi te nih awngpuai kan khan ti phun in an uniform he spacial in sianginn kutka hram in siangngakchia kaimi don dingah an dir hna. Sinain siangngakchia pakhat hmanh an chuak ti lo ai. An lo cikcek than hui ko. Sayama te zong an tling lo. Pahnih thum lawng an chuak ti si.\nHi bantuk in a tu lio an tuah ngam mi hi cu,an ral ttha bak si. a si nain a tuah cun an lung fiang cang lai dah.mipi nih akan duh lo timi hi fiang tein an theih cang lai dah. cu lawng silo in, vaw lei cung ramkip mipi zawng nih akan duh lo i,akan fih dih cang ti zawng hi rak thei cang hna seh.\nCredit : Tluang Ceu Thang\nMin Aung Hlaing Caah Mang Chia Tuk Si Cang: European Union Nih Myanmar Le Russia Peh Tlaih Nak A Phih Cang Lai.


Hakha le Tedim sizung ah Covid-19 testnak seh an chiah ve cang | THE CHIN EXPRESS\nHakha le Tedim sizung ah Covid-19 testnak seh an chiah ve cang\nChin state chungah Covid-19 mizaw tambik an umnak Hakha sizung le Tedim sizung ah Covid-19 check/testnak Gene Xpert seh chiah a si cang tiah Zatlang Vuanci Pu Pau Lun Min Thang nih a chim.\nZatlang Vuanci Pu Pau Lun Min Thang nih, “Gene Xpert seh cu National Health Laboratory bantuk in mi tampi check khawh si lo.\n“Voi 1 ah minung 5 hrawng lawng check/test khawh a si. Hi seh hi a herh ning zat paoh in chap/bet awk tthami a si. Atu lio ah cun Hakha sizung le Tedim sizung ah a um. Cun, Covid-19 mizaw tambik hmuhnak zong hi khua 2 ahhin a si caah cuka ahcun check/test a si ko lai” tiah a chim.\nChin state ah Covid-19 ngeih/lo checknak Gene Xpert seh cu Hakha le Tedim ah September 9 thok in chiah a si cang i check nak zong an tuah cang tiah kan theih.\n“Covid-19 zawtnak check tikah voi 2 in checknak kan tuah. A pakhatnak cu kan ram ah kan test i a dang pakhat cu NHL ah kan kuat. A result ah Positve a si ah Negative a si ah atu lio ahcun hneksaknak ah kan hman.\n“Chin state chung ah ihkhun 100 tlum sizung ngan pawl ah Covid-19 checknak Gene Xpert seh a hmang thiammi sibawi kan herh.\n“Cubantuk sibawi kan ngeih ahcun Gene Xpert seh cu sizung kip ah chap khawh a si hnga.\n“Lunghrinh mizaw an tam/karh ahcun Yangon ah kuat a har. Yangon zongah mizaw an tam tikah tlamtlin lonak a um kho. Ihkhun 100 um sizung ngan pawl ah Covid-19 checknak seh chiah khawh dih ahcun a tha.\n“Abiapimi cu seh tonghtham thiam sibawi a herh tikah sizung kip ah mah seh chiah cu a fawi lo” tiah Pu Pau Lun Min Thang nih a chimchap.\nChin state ah Covid-19 zawtnak ngei hmuhmi dihlak 18 an si. – Chin World


SAC Ralkap Le PDF-Kalay Ni 3 Chung Kahdohnak Ah Ralakp 10 Leng An Thi - News and Media\nSAC Ralkap Le PDF-Kalay Ni 3 Chung Kahdohnak Ah Ralakp 10 Leng An Thi\nApril 26, 2022 admin MYANMAR 0\nKalay peng ah SAC ralkap le PDF-Kalay cu ni 3 chung an i kap i SAC ralkap 10 leng an thih lengah hliam tuar zong an tam, tiah theih a si. Kahdohnak cu hmunthum ah a chuak, tiah PDF-Kalay nih nizaan April 25)ah an thanh. Kalay peng Nat Chaung khua in Kalay peng thlanglei khua hna ah rallam a sial mi SAC ralkap hna cu nizaan April 25 zing Sml 10 hrawng ah.\nPDF-Kalay phufonh nih an kah hna i zaanlei Sml 3 zong ah kahdohnak a faak rih, tiah theih a si. Nat Chaung(နတ်ချောင်း) khua in Aung ChanThar(အောင်ချမ်းသာ) khua lei ah mawṭaw pakhat le cycle 15 he rallam a sial mi SAC ralkap hna cu nizaan April 25 chun Sml 1 ah Pan Mun Chaung(ပန်းမွန်ချောင်း) hlei ah bomb puah hnawh an si i, a thi mi an tam, tiah theih a si.\nCu hna cu zaanlei Sml 3 tluk ah Chaungywa (ချောင်းခွ) le Aung Chan Thar khua kar ah bomb puah hnawh an si ṭhan i an mawṭaw pakhat a rawk. SAC ralkap hna nih Nat Chung le Chaungywa khua inn zeimawzat zong an khangh, tiah theih a si. Kalay in Kalay peng thlanglei ah rallam a samh mi SAC rallap 150 tluk le mawṭaw 6 cu PDF-Kalay nih April 24 ah khan bomb an puah hnawh hna i SAC ralkap 5 an rak thi, tiah theih a si. Crd – TCP\nNawlngeihnak Laak Hnu\nSAC Ralkap 2 An Zaam!


Vanlong Chung I Riantuan Mi Nungak Nu A Thi Mi Kongkau Ah Tleihrem Nak I A Thimi A Si Loh Tiah Ca An Chuah I Hringtu A Nu A Lung Awi Loh (+ Video) – Onlinenungak\nVanzam chung i riantuan mi le Philippines Miss rak ngahtu nungak kum 23 mi Christine Angelica Dacera cu kumthar dawn zannak ah thicia in an rak char. Mipa 11 he Manila i City Garden Hotel ah kumthar dawn nak party an nei ti i zinglei ahcun thicia in an hmuh, taklawng in arak um i a serh sungah pa cii zong an hmuh.\nA taksa zong ah hliamhma tlawmpal hmuh a si. Pa 11 lakah 3 cu ai theicia mi an si. Midang cu ai theicia mi an si loh nain, an haa hmeltheih cia an si, midang cu a theihmi an si lo nan an hawi le i an hawi chin khi an si. Siizung ah an tlikpi colh nain a thi cang tiah an rak ti hna.\nA thawngpang an theihka teah cun an sualpi nak ah a thimi si lai tiah an rak zumh. Mipa 11 pawl zong sual an phawt tuk hna i, mipi nih a phunphun in an soisel hna. Asinain CCTV a chuah hnu in mipi thinlung ah phundang ngai in a um. Comment-tu ṭhenkhat nih cun amah zong ai nuam tuk ve. An sualpi mi cu a si lai loh. Siivai ṭha lo le zu a din chih ruangah a thi le a si lai timi zong an um.\nTlangval11 pawl nih cun an tleihrem lonak kong cu an chim ve, cun an zatein tuai (gay) an si nak kong cu an i phuang ve. CCTV ahcun pa pakhat a hnamh lio zong an hmuh. a ruak cu sizung lei nih an check dih hnuah tleihhrem nak i a thi mi a si loh. A chunglei damlo nak ruang i a thimi a si tiah ca an chuah.\nAn ca chuahmi ruangah a nu Sharon Dacera cu a lungawi lo i “Ka fanu cu an tleihhrem mi a si ko, Christine i a ruak hi zoh uhlaw nan theihthiem ko lai. A nu sive uh law a tuar nak cu nan theihthiam ve ko lai.ruang zoh uhla nan theithiam ding, asinain ka fanu cu a holh kho ti loh tiin tualchung Headstart sin ah a chim.\nParty-nak i ai tel mi a hawipa Rommel Galido zong nih party an neih lioah Christine nih “Mi pakhat khat nih ka khuat chung ah thil an chiah, tiah palik sin ah a chim. Justice Secretary, Menardo Guevarra nih zohfel nak kan nei than lai tiah a chim. A zun an check i cu a zum an check mi result ah thil cu a fiang ding a si i, a zung resulh cu hmaizarh ah a chuak ding a si.


Congratulions: Tlangvaal Lal Nun HLu nih 5 D An Kan Hmuh Piak E A Sunglawi Taktak – Chin World News Evening\nCongratulions: Tlangvaal Lal Nun HLu nih 5 D An Kan Hmuh Piak E A Sunglawi Taktak\nAugust 10, 2020 Salai Van Chin News\n2019-2020 Academic Year, tanghra result zohtikah Laitlang/ Chin State cu 20.20% tluk lawng a si. Kawlram pumpi ah a chiabik kan si. Asinain kan fa kan naule tete result a chia lo a ṭha ngaingai. A tlangpi in 4 D le 5D deuh ngawt an si hna. A cheu cu 6 D a hmu mi zong an um pah hna.\nTutan zongah lawmh a um tukmi cu Tahan ah a ummi Pu Lal Rawng Bawl le Pi Lal Zi Ding hna i an fapa Salai Lal Nun Hlu nih YCW Private High School in 5 D in a kan awn piak. 5 D a hmuhmi subject hna cu, Myanmar,English, Maths, Chemistry le Bio in tanghra a kan awn piak. Lawmhnak a sang khun.\nTanghra sungh awn kong he thawngpang dang rak rel chih; Hakha in 4d a kan hmuhpiaktu Siang Cung Lian aa timhtuah ning le aa timhmi. August 9 zinglei ah Kawlram pumpi taang-10 sungh-awn result an chuah i Hakha in minung pathum in 4D a kan hmuhpiak.\nCu hna pathum lak ah cun Siang Cung Lian zong aa tel. Siang Cung Lian (kum 17) hi Thantlang khuasa saya Pu Naing Aung le Pi Tial Tin Fam hna i an fapa a si. Siang Cung Lian hi Chin ramkulh aiawh in Kawlram pumpi siangngakchia ca zuamnak ah aa tel tawnmi zong a rak si.\nTaang-10 caminpuai ah Master Cung Chin Sang nih Kawlca, Mirangca, Chemistry le Bio tiin 4D a hmu. Siang Cung Lian hi 6D a hmuh lo hmanh ah 5D tal hmu kho ding in faak piin a rak i zuammi a si nain a thiam bikmi Math Subject ah Distinction hmu loin a um.\n“6D a si lo hmanh ah 5D hmu kho ding in ka rak i timh nain ka thiam bikmi Math Subject ah Distinction a chuah lo tik ah ka ngaih a chia pah i, ka khuaruah zong a har. Ka phit khawh bikmi zong a si fawn. Asinain, 4D ka hmuhmi cung ah kaa lawm ko,” tiah a chim.\n4D hmu kho ding in a rak i zuamnak kong he pehtlai in Siang Cung Lian nih, “Pakhatnak ah cun lung nuamh lonak um lo ding tein kaa zuam hmasa. Ca ka zoh lai poah ah thla ka cam ta. Cun, pakhatkhat lungretheinak ka ton caan ah Baibal ka rel tawn. Ca ka zoh cang lai ka ti cun a dang kong zei hmanh ka ruat ti lo. Ka aw a ttha lo nain hlasak hi ka zuam ngai. Asinain, sianginn ka kai chung hi cu hla zong sa loin ca lawng hi biapi ah ka chiah. Cun, ka nulepa le Khrihfabu thlacampiaknak thawng in atu bantuk in ka ngahmi hi a si,” tiah a chim\nTukum taang-10 a kai dingmi kan nau le sin ah Siang Cung Lian nih hitihin bia a cah: “Tu kum cu စနစ်ဟောင်း (Sahnit-Haung) a donghnak bik a si lai ca ah acheu nih afawi lai an ti, acheu nih amah ning si ko lai an ti. Zei a si poah ah khan a fawi ko lai tiin hnangam tein um loin kanmah si khawh tawk in i zuam in kan Lairam dawhter nakding ah i zuam hna sehlaw ka duh. Taang-10 sang piin ka awn ahcun kan miphun ca ah, kan chungkhar ca ah le kan Kawlrampi caah a ttha lai ti kha ruat hna sehlaw nulepa dawtnak ruat buin i zuam kho hna seh ti ka duh. Cun, taang-10 cu abiapit tuk caah ca an cawn lio ah cun ca bak biapi ah chia hna seh ti ka duh,” tiah a chim.\nSiang Cung Lian hi amah pumpak le a nulepa zong nih Sii lei thiamnak cawng kho ding in an saduhthahpiakmi a si i, Sibawi fimthiamnak sangpi tiang cawng kho ding in timhtuahnak a ngeimi zong a si.\nHakha in 4D a hmumi a dang pahnih hna cu Master Cung Chin Sang le Nu Tha Hlei Tial an si. Atutan ah Chin ramkulh in 12,370 nih taang-10 caminpuai an phi i, minung 2,623 nih awnnak an hmu. Tedim ah a phimi minung pahnih nih 5D an hmu i, anmah lawng hi Chin ramkulh ah a phimi chung in 5D a hmumi an si. Credit: The Chin Journal\nTanghra A Kainak Chamnak Caah Phakant Ah A Hlawhfa Mi A Fate Tanghra 10 Awng Ve Hringtu A Nu A Celh Lo Khuadei A Ṭap\nNLD Nih Teinak An Hmuhnak Hnga Kan Nu Le Minung (9) Zan (40) A Thla A Cammi Cu Zan (30) An Pe Rih Lai


Wisconsin ah Trump nih vote tamtuk a tei ko nain Joe is teinak an votemi cu anmah lila nih an chiamthan ve cang – Chintanbo\nMerry Christmas cu sunglawi taktak in kanmah l umnak cioah hman a si cio. Pathian hi a thuhbiknak rili tang zongah Jonah kha a khamh I I miphun Chung le Chiandeih ka in le thawnginn Chung in khamhtu Pathian a si. Kha tuchun thawngpang thar deuh pawl tet la vun tial tuah lai. Trump le Joe Biden kong hi a fiang kho rih lomi a si. Zei caan tiangdah hi nihin an kal lai ti cu kan thei kho hrim lo. January ni 6 nikhi I hngaghlang ngai cu a si nain zei a lawh lai cu chimkhawh a si fawn lo.\nCu lioah ah Pennsylvania state I Senate pa nih Trump dirkamhnak via a chim cang. New York lei in vote deu Ting 2 renglo an phorhnak cu, a phortu pa Driver pa nih a chim phuan cang.\nWisconsin ah Trump nih vote tamtuk a tei ko nain Joe is teinak an votemi cu anmah lila nih an chiamthan ve cang. Georgia ah kumtlnglo le vote diklomi cu tam taktak hmuhchuah a si cang caah, an Governor caah harnak nganpi a tlung kho. A sualmi cu thongtla u tutiang an ti cang. Arizona cu vote an zohthanmi ah a dik lomi tamtuk an hmuh chuah cucu Twitter ah an tar lang cang kha. Kan hnu ka tial cang.\nMichigan ah cu ve thiamthiam vote relnak seh cu Trump vote kha Joe and leiah an thialmi tampi hmuhchuah a si cang. State pa 6 aithupmi chungah hin lih in tuahmi vote hi, ting 12 a si lai tiah. NTD news nih a chim. Trump nih Ting 10 leng a si a ti ve Dominion seh relnak cu mah duhpoah in remhkhawh a sinak hmuhchuah a si cang. Tutan ithimnak ah Trump uar lotu nih USA itimnak a him ko an ti. Cybersecurity pawl nih, a si nain a tu cu Taluk Russia le Iran an I tel timi fiang te in hmuhchuah a si cang. A mak lawlaw mi vote fiarnak a si cang.\nJanuary ni 5 ah khin Republican party cu tawnpumhnak an ngei hna lai. January ni 6 Kuhn state 44 cu Electoral College vote cu Fehter a si lai I, a tangmi state 6 tucu , State pakhat aiawhtu minung pakhat nih vote a thlak te lai. Cu tikah Republican Trump hruaimi state a tam deuh caah, Joe Biden caah cun a hnubik ai timhtuahnak a dih ni a si kho. Kha tuchun ka tial khawhmi mah vialhi sirihswhlaw, la Palhmi cafang a tam kho. Ramtangah kan Family in kumkhat vuikhat kan hman tawnmi kan hmanhpah in ka tialmi a si. Internet line a that lo caah ka duh ning in ca Palhmi edit ka tuah kho lo. Reltu nan dihlak cungah daihnak um ko seh. Joseph Thawng Z Ting\nJoe Biden caah Muihnak Trump Cah Ceunak : Joe Biden nih USA president a tuan hi ka cohlan kho bal lalo an ti cang


Malaysia Ah Pu Tluang Za Uk Bawmh A Herh – TCN\nMalaysia Ah Pu Tluang Za Uk Bawmh A Herh\nHome / Chin News / Malaysia Ah Pu Tluang Za Uk Bawmh A Herh\nAugust 12, 2019 Laiholh Thawng0 commentsChin News\nCYOM: Malaysia ah mizaw harnak tongmi bawmh a herh\nMalaysia ah ralzam dirhmun in a ummi Pu Tluang Za Uk ( kum 40 ) caah vawlei hmunkip le ramkip ah a ummi kan miphun hna zangfah dawtnak thinlung he kan kut rak samh cio rih hna usih tiin kan in sawm hna.\nPu Tluang Za Uk ( kum 40 ) hi Malaysia a umnak Lokeyew sang an inn ah July 31, 2019 zan ah khan inn leng step hlei ah a lum i a ril. A lu fak ngai in ai hliam caah clinic ah an kalpi. Clinic kal pah lengmang bu cun ai thlop. Dam lei panh loin a zual chin lengmang. August 6, 2019 ni ah khan clinic ah sii ai thlaih lio ah lungfim ti loin a um. Cuticun a rannak in UKM sizung ah an tlik pi. Sibawi te nih an chek tikah a thluak ah thi a lut an ti i August 7, 2019 zing ah operation an tuah.\nAugust 6 in a tu tiang hi ICU room ah lungfim loin a um ko. CYO Malaysia nih sizung ahcun kan va zoh i a nupi he biaruaknak zong kan ngei. August 10 tiang ah khan sibawi te nih an kan chimh ning ahcun sizung um man bill RM – 19,000 a phan cang tiah an kan chimh tiin a nupi Zing Tha Sung nih a kan chimh. Pu Tlaung Za Uk hi zeitik tiang sizung ah a um rih lai ti theih a si rih lo. Pathian dawtnak thawng in dam tein a um kho dingmi a si.\n“Kanmah nihcun tangka zeihmanh kan ngei bak lo. A tu tiang RM – 19,000 nan bill a si cang an kan ti. Hi pin ahhin zeizatdah ai chap rih lai, tampi ai chap rih ding a si. Zeitik tiang sizung ah a um lai ti zong theih a si fawn rih lo. Ka lungrethei tuk i rak kan bawm hram ko uh” tiah a nupi Zing Tha Sung nih CYOM sinah a chim.\nVawlei cung hmunkip le ramkip ah a ummi kan miphun vialte hna Malaysia sizung ( UKM ICU room ) ah lungfim loin ni tampi a it cangmi Pu Tlaung Za Uk dam khawhnak ding caah Pathian nih thluachuah an pekmi nan ngeihchiat chawva na ti khawh te na rak cheu kho ve hnga maw? Kan miphun minung pakhat nunnak chanchuah khawhnak ding caah na sian tawk te na ngeihchia chawva rak bawmchan ve dingin upantnak he zangfak kan in nawl ko.\nPu Tluang Za Uk ( kum 40 ) cu Pu Ngun Chit Hte le Pi Ngun Iang hna i an fapa a si. A mah cu Hakha khuami a si. A nupi Pi Zing Tha Sung ( Zokhua ) le a fapa pakhat he Malaysia ah ralzam dirhmun in khuasami an si.\nPresident: Salai Tum Bik Cung (Ph: 011 2678 9066 )\nMedia: Andrew Tum Tling ( 010 5697 881 )\n: Hanah Sui ( 011 6181 1950 )\nVice President: Pu Tial Thang ( 016 983 8147 )\n#Chawva in a bawm kho lomi kan um zong ah Pathian sin thlacamnak in rak bawm cio hna usih. Cun, share zong in rak bawm cio hna usih.\n← Pudu Ah Damiah Nih Laimi Inn An Boh Tangka An Fir Piak Hna India Cozah Nih Kashmir Ramkulh Uknak A Lak I Thinphang A Si Ko →\nHakha Sangthar Phungning Loin Inn An Hrawh Lio Live Rak Zoh Cio Uh\nChin Ramkulh Cozah Nih Media A Tih\nSang Thar Samhmi Manfak In Zuarmi Hi Khuaruahhar Ding A si Lo – Minister Pu Seo Htet\nHakha Phungning Lo Inn Hrawh Lio Ah Media Luh Lo Dingin An Kham\nHakha Phungning Loin Sakmi Inn 8 Inn Ngeitu An Mah Tein An Theh Lai\nPaletwa Khuami Minung 10 AA Nih An Tlaih Hna\nBreaking News: Hriamtlai Nih Ralkap Sakhan Pakhat An Lak Than – Video\nRili Ngatlai Sinah Kum 11 Chung Sal Rian A Rak Tuanmi Kawlpa Chinmi Bia Video


Bawipa A Tihmi Hruaitu Ziaza - A VEL IN KHAMH KAN SI\nPATHIAN A TIHMI HRUAITU HNA ZIAZA\nThe Characteristic of a Godly Leaders\nPathian a Tihmi Hruaitu/Zumtu hna Ziaza Zeidah an si? Nehemiah 1\nPathian mi a hruaitu hna hi a si kho lo dingmi buainak (Impossible problems) an tong theu. Moses cu a miphun kha Egypt saltannak chungin a chuahpi hna a hau; Egypt ralhrang nih dawi cuahmah buin Rilisen kha ke bak in a tan pi hna a hau. Nehemiah zong siangpahrang inn chungah rian a tuan lio ah Meng 800 a hlatnak ah a ummi, a chuahkehnak Ram (Israel) cu a rawk dih; a miphun cu an pawngkam miphun dang hna nih an nehsawh hna. A sikho lo dingmi buainak an tong. Sinain Nehemiah le Moses cu an miphun ral kha an dironh (Confront) bak lawng siloin Teinak zong an hmuh pi fawn hna.\nPathian nih a rawkral mi Ram, Miphun, Khrihfabu, Chungkhar le Bawipa he aa then mi Pumpak Thlarau nun sersiam tu Hruaitu sersiam a duh. Nehemiah chan ah vanpang hi a rak biapi tuk a ruang cu a chung ummi minung kha ralkut in a khamhtu hna asi. Pathian Pekmi Ram, Miphun, Khrihfabu, chungkhar le Pumpak thlarau a hrawkhral kho tu ral a veng kho tu, dironh in a doh kho tu Vanpang sak hi nihin ah kan herh bikmi asi. Cucu Pathian a tihmi Hruaitu hna nih an tuan tawnmi rian le tuanvo; ZIAZA asi.\nPathian a tihmi hruaitu cu an miphun cungah a tlungmi Harnak kongah Siaherhnak an ngei i tuanvo lak nun an ngei: (Nehemiah 1:2-4)\nNehemiah cu siangpahrang rawl a teh piaktu, le a hrai a put piaktu, siangpahrang inchung ah khua asa mi asi. Aum nak in meng 800 a hlatnak an ram, Israel ah a miphun nih an tonmi harnak le buainak khi i theih ter lo khawh le zei rel lo in va um khawh tuk mi dirhmun ah a dir. Sinain Nehemiah cu za ah za a miphun tonmi harnak kha tuanvo a lak bak! Theih ter lo le ka rian a si lo ti phun in aa um ter lo. A miphun tonmi harnak cungah Siaherhnak nganpi a ngei.\nA siaherhnak cu Judah ram in a rami a nau pa, Hanani thawngpang a hal nak in hmuh khawh asi. Pathian a tihmi Hruaitu hna cu an miphun temhtuarnak kha an sia a herh lawng siloin an harnak zong tlamtling te le fiang tein an theih an hngalh fawn. Thawngpang hal le theih lawng siloin an theihmi thawngpang cung in Tuanvo lak nun an ngei (Responsive). Nehemiah cu a miphun siaherhnak he an thawngpang a hal hna i an temhtuarnak a theihfian tikah a tap i a miphun caah Thla a cam cawlh.\nMatthai 9 chungah Jesuh nih mibu a hmuh hna tikah, a zang an fak tuk; Khaltu a ngei lo mi Tuu bantuk an si. Rawl tuan awk a tam nain rian tuantu an tlawm te. Rawl tuantu tampi thlah dingah lo ngeitu sinah thlacam u tiah zultu hna kha a ti hna (Matthai 9:36-39). Jesuh zong Nehemiah bantuk in harnak a tong i bawmhchanh a haumi mipi kong kha ruat lo in a um lo i Siaherhnak nganpi a ngeih hna lawng hmanh siloin an caah thla a cam. Jesuh he Nehemiah he mipi temhtuarnak kha i theih ter lo in um kho tuk ding dirhmun an si ko nain siaherhnak le zangfahnak an ngeih hna lawng siloin an caah Thla an cam i bawmhnak rian an tuan bak; Tuanvo an lak bak; An tuanvo ah an i ruah.\nZeiruangah Harnak a Tong cuahmah mi hna thilrit kha zei rel lo i va um, i theihter lo le tuanvo la lo i va um hi a fawi tuk tawn hnga? Ruang tampi aum mi lak in:\na.Pawngkam ah zeidah a cang timi kong a ruat lomi si ruangah (Apathy). Midang ca ruat lo in mah zawn lawng bak i ruah hi a fawi ngai tawn i a hlei in a tlung cuahmah mi Harnak le buaibainak nih kan mah taktak kha dengteu in (Directly) harnak le buainak a kan pek lo tikah i theih ter lo hi a fawi ngai tawn.\nb.Atlungmi harnak a ngan tuk ruangah mi tampi cu kan bawm kho hna lai lo tiah ruat in midang tonmi buaibainak le harnak kha zei rel lo in um theu asi. Mah kongah zeihmanh kan tuah khawh mi a um lo tiah mah le mah kha i ruat in cawl lo piin um hman asi theu.\nc.Mi tampi cu Tuanvo lak kha Tih ruangah cawl lo pi in um asi ve. Tam deuh buainak kong kan theih poah ah tam deuh tuanvo kan ngei tawn i tuanvo lak a tihmi hna nih cun va hngalh deuh kha tih asi tawn i theih lo le Cawlcangh lo kha i thim deuh asi theu tawn. (Phungchimtu 1:18)\nd.Mi tampi cu rian dang ah an buai tuk i midang kong ah siaherhnak an ngei kho tawn lo theu.\ne.Mi tampi cu tuanvo lak nun a ngeimi pawl zoh in an daithlang tawn. Midang nih an tuan te ko lai timi lungput an ngei. Keimah nih ka tuah lo zongah midang nih an tuah te ko lai; a mah tein a tlamtling te ko lai ti mi ruahnak ngeih ruangah tuanvo lak nun an tlolh.\nNehemiah hi a rum i Persia Siangpahrang inn ah a um. A miphun hna harnak nih a mah pumpak nunnak ah zeihmanh harnak a pek lo pin ah vaa thelh ve zong a herh lo mi le an harnak i va tel ve kha a caah rian hlei, mah le mah harnak i pek men khi asi i Israel nih a tonmi rawhralnak ah i tel lo khawh tuk mi dirhmun a ngei. A nau pa a rak kir tikah Siaherhnak a ngeih tuk caah zeidah a cang tiah a hal lawng hmanh siloin a miphun temhtuarnak chungah lut ve ding le i tel ve ding tiang in a siaherhnak cu a ngan..\nNa miphun tonmi harnak theihhngalh naa zuam maw, na hlathlai maw, zei rel lo in dah na um? Zumtu tha cu an miphun hna temhtuar nak kha theihhngalh an i zuam tawn i tuanvo lak nun an ngei tawn.\nBuaibainak Kong Hngalh Ko Tung i Tuanvo Lak Lo Tih a Nunnak:\nMiphun buaibainak le harnak theih lo nak in a sual deuhmi cu Thei ko na bu in Tuanvo lak duh lo hi asi. 1 Samuel 3:11-13 chungah a hngalh mi cungah tuanvo lak a tlolh mi Eli cu Pathian nih bia a ceih lainak kong a chimmi kan hmuh. A herhmi Tuah awk rian a theih a hngalh nain Tuanvo lak duh lo i zei rel loin a um (Neglect). A herh ti kan theihhngalh ko buin tuanvo lak duh lo, zeirello in kan um mi zawn a um ve sual maw? Miphun dirkamhnak kongah, Khrihfabu sersiam nak kongah, chungkhar sersiamnak le, pumpak bawmhchanhnak ah cawlcaang in sersiam a herh, bawmhchanh a herh tiah kan theih ko buin Tuanvo lak nun, cawlcangh nun kan tlolh sualmi a um ahcun Pathian biaceihnak kan tong lai. Kan miphun dirkamh a herh ti theih ko buin dai te um hi Pathian huatmi Nunzia, bia a ceih dingmi nunzia asi.\nPathian nih kan Ram, Miphun, Chungkhar, Hawikom hna nunnak hi biapi tuk ah a chiah i siaherhnak nganpi a ngeih fawn hna. Thil ti khawh nak le santlaihnak hi Bawipa nih a ram, a miphun, a Khrihfabu, le a dawtmi minung bawmhchanh le dirkamh nak caah hman ding in a kan pekmi thlarau laksawng an si. Bawipa nih hmang hna seh ti a kan duh nak zawn ah i theih ter lo nun, midang nih tuah te ko hna seh ti nun ngeih hi Pathian huatmi lungput le nunzia asi.\nEzekiel i a hngalhnak le a tuanvo kong ah Bawipa nih a chimhmi aw ngai hmanh (Ezekiel 3:18): “Ralrinnak pek ding ah rian kan fial i na tuah lo; ….. A ṭhat lo ruangah a thi ko lai, sihmanhsehlaw a thihnak ruangah khan nangmah cu kan mawhchiat lai,” (Athisen cu na kut ah aa neh- I will hold their blood on your hands) tiah Bawipa nih a ti.\nPathian a tih mi Hruaitu-Zumtu tha hna cu an Ram, Miphun, Khrihfabu, Chungkhar, le Hawikom nih an tonmi harnak le buaibainak cung ah Siaherhnak nganpi an ngei tawn; an dawtmi hna tonmi Harnak kong kha an hlathlai i fiang tein zeidah a cang ti kha an hngalh lawng siloin an sining dihlak chuah in sersiam le remhnak caah bawmhnak in tuanvo lak nun an ngei. Kan rian a tam, midang nih an tuah te ko lai, rian dang tuan awk a tam tuk tiah phet an i chem bal lo.\nNehemiah zong an ram kong kha tha tein a hal hna lawng siloin a miphun tuarmi harnak chungah aa tel ve bak! Na miphun harnak theihter lo le midang nih tuah te ko hna seh tiah Phetchem nun na ngei maw? Bawipa nih a duh lo mi Nunzia asi!\nPathian a tihmi Hruaitu cu Thlacam Nun An NGEI. (Nehemiah 1:5-6)\nA miphun nih harnak an ton ti a theih tikah Nehemiah cu Bawipa sinah Thla a cam a thok cawlh. Nehemiah nih Harnak ngan taktak, sersiam le remh khawh lo dingmi a ton. A ram cu kum 140 chung dirhmun ngei lo in a um; an ram in Meng 800 leng a hlat nak i a um lio ah a miphun nih harnak an tonnak thawng a theih. A miphun tonmi harnak hi zeitihmanh in sersiam khawh ding mi sihlah hmanhsehlaw a miphun tuarmi Harnak cu Bawipa sin ah a chanh cawlh.\nNehemiah thlacam aw hi ngai hmanh!\n“Maw Bawipa, vancung Pathian, nangmah an dawtu le na nawlbia a ulmi hna cung i biakamnak le a fekmi na dawtnak a hmunhtertu a lian a ngan i ṭih a nungmi Pathian,Israel mi hna nih nangmah cungah kan sual cang i cu sualnak cu phuang in na sal Israel mi hna caah chun zan in nangmah hmaiah thla ka cammi hi theih awkah na hna in ka ngaihpiak law, na mit in ka hmuhpiak ko sawh. Asi, keimah le ka pa innchungkhar hna cu kan sual cang. (Nehemiah 1:5)”\nMah tein sersiam le remh khawh asi lo dingmi, a miphun tonmi harnak cu Nehemiah nih cun Thlacamnak le Chunzan rawlulhnak in Tuanvo lak a thok. (Nehemiah 1:4) Pathian a tihmi hruaitu, Bawipa nih a hmanmi mi lianngan hna nun ah Thlacam hi hriamtha bik a si zungzal. Pathian thinhunnak Israel miphun cung in thialpiak an si nakhnga Moses cu fak piin thla a cam. (Exodus 32:10-14); Daniel cu Nikhat ah voithum thla a cam zungzal (Daniel 6:10); Jesuh Khrih hrimhrim hi thlacam nun a ngei. Pathian he ton awkah hmunking ah a kal lengmang (Mark 1:35). Pathian a tihmi hruaitu hna cu an mah tein Teikhawh, Remhkhawh, Sersiam khawh lo dingmi Harnak le buaibainak, Ral an ton tikah Bawipa Sin ah an Ral kha a chan i Tuanvo a La mi an si. Paul zong nih mi vialte caah thlacam zungzal dingin zumtu a kan forh (1 Timote 2:1-3)\nNehemiah cu a umnak hmun in a miphun harnak thawng a theih tikah Fak piin thla a cam. Lunghrinnak um lo tein Bawipa cu a cungah aa lawm i a thlacamnak cu a leh i a miphun sersiamnak nak caah Bawipa nih Nehemiah lila cu a hman.\nKan Miphun tonmi Harnak a ngan ko. Bawipa sinah thlacamnak in chuahpi hi zumtu le Pathian a tihmi hruaitu tha hna i rian a si. Miphun caah thla na cam maw?


Ralhrang Phu Le TNLA, MNDAA Hriamtlai Phu Hna An I Phomh Than – The Cherry Par\nJune 20, 2021 Cherry News\nShan ramkulh chaklei, Kunlong pengkulh chung um Pan Kham khua pawngah ralhrang phu le Ta’ang National Liberation Army (TNLA) le Myanmar National Democratic Alliance Army (MNDAA) hriamtlai phu karlak ah kahdohnak a um than. Nihin June 20, 2021 ni chun suimilam 2:00 hrawngah hi kahdohnak hi a cangmi a si i, TNLA hriamtlai phu information lei tuanvo ngeitu sinin thawngtheih a si.\nRalhrang phu Sa-ka-kha (17) Kha-mar-ya (520) hna nih Pan Kham khua thlanglei in cunglei ah an hung kai lio ah TNLA, MNDAA hriamtlai phu hna he an i ton i an kah mi a si, tiah khuami sinin thawngtheih a si. Cun, Kutkai pengkulh chung Lwe Kan khuate kahdohnak ah ralhrang ralkap 3 nak tam an thi i, hriamnam cheukhat zong an chuh khawh hna, tiah theih a si. Hi kong he pehtlai in TNLA le MNDAA hriamtlai phu i bawmh in ralhrang phu cu an phomh hna hi a si.\nRalhrang phu lei a thi mi hna an ruak cu Monastery sianginn kalnak lam pawngah mei in an khangh hna, tiah khuami nih an chim. Ralhrang phu le MNDAA, TNLA hriamtlai phu karlak kahdohnak hi June 15, 2021 ni thawk in June 18, 2021 ni tiang Kunlong khua pawngah fakpi in an kap, tiah khuami nih an chim chap. Hi kahdohnak ruangah Pan Kham ralzam umnak ah Kunlong khuami minung 300 leng hna cu nihin suimilam 9:00 hrawngah khua lei ah an kir than cang, tiah theih a si.\nKunlong pengkulh, Pan Kham ralzam umnak ah a rak phanmi Kunlong khuami 332 hna cu nihin June 20, 2021 ni suimilam 9:00 hrawngah an khua lei ah an kir than cang, tiah thawngtheih a si. TNLA, MNDAA hriamtlai phu le ralhrang phu karlak kahdohnak ruangah khuami dihlak an zamh dih. Ni 4 a rau hnu ah an kir than hi a si. Atu ahcun an khua te ah an kir cang i, ralhrang phu zong khua chungah an um ti lo, tiah theih a si.\nRalhrang phu an ruak pawl cu lam pawng teah mei in an khangh sawhsawh hna, tha tein an khangh hna lo caah khuami nih tha tein khangh than dingah an itimhtuah. Hi ralhrang phu ruak an khanghmi hi a zat theih khawh a si lo. Kutkai pengkulh chung ralhrang phu le MNDAA, TNLA, KIA, AA hriamtlai phu karlak ah pehzulh nawn in kahdohnak a um peng ko, tiah khuami sinin thawngtheih a si.\n← Breaking News: CDF – Mindat Le Ralhrang Phu Ni (14) Chung I Kah Loin Hnatlaknak An Ngeih\nUNGA Biakhiahnak cungah Malaysia A Lawm, SAC nih A Pawm Lo →


NLD Bawizik Pu Lian Luai Bantuk Chief Minister Kan Herh Lo, Chin Mipi A Dawtu Kan Herh – Chin 11 News\nNLD Bawizik Pu Lian Luai Bantuk Chief Minister Kan Herh Lo, Chin Mipi A Dawtu Kan Herh\ntukum zatnak chuah ka te i, ramkip nih lockdown a tuah le cangka in Mizoram Chief minister Pu Zo Ram Thang nih social media in mipi sinah thazaang pek nak le nan lungtethei hlah uh, a si khawh chung in kan cawlcang lai i, kan i bawmchan hna lai tiah bia a cah hna. mipi thinlung zong a dam i voitam pi cu hnemhnak kong le mipi sin ah biacah tete a chim peng i an mipi an i nuam deuh ngaingai.\nKa palh ka zum lo, Kan nih Chinram Chief minister cu mipi sin biacah chim lo, a kong theih ding hmanh a um lo. a thih le a nung hmanh kan hngal lo, mipi sin i biacah le lomhnak chim hmanh a thei lo, kha tluk i Hakha i Covid-19 ruang i buainak a chuah lio hmanh ah holh le hnemh lo in a thup. Mizoram Chief minister Pu Zo Ram thang a zaw mi an um bak in a si khawh chung in Social media chung in hnemh nak a chim colh i an thinlung a dam ngaingai.\nChinram Chief minister Pu Lian Luai Cu a hruh maw si, Chin mipi zei i a kan rello dah a si hnga, social media hman a thiam lo a si ah cun, Chinram midia pawl thawng ka thanh piak uh tiah a ti awk bak a si. Cu lawng si loin, Paletwah kan chin ram ah thihnak le ei awk nei lo an tap cuahmah lio ah khawika ah dah a thup hnga, a mah nih a hnemh nak kong le mipi nih kan zoh sawh hna awk a si lo tiah social media chung tal in ramdang chin mi sin ah a chim awk a si.\nChin Ram Chief minister hi chinmi phun kan tah lioah a lawm ding le duh poh a um awk a si hnga maw, hi caan a a riantuan chungah hin mipi sin ah biacah le mipi he neihniam te i a um kan thei bello, Riantuan a thiam lo bia maw a si hnga, mipi ai awh riantuan tu ka si tiah i thei sehlaw mah tihin a um hna lo, mipi ca riantuan lo in mipi caah bawi a tuan cucu a palh tuk nak a si. A tu tan i thimnak i a luh than hi cu a lungfim mi le khua a ruat mi nih cun an zoh lai i, an nih a chuak lai.


PU ZO BAWI NIH SUI THIO LE NISUI LIAN A REM HNA LO TIMI FIANTERNAK – The Chinlung Post\nPU ZO BAWI NIH SUI THIO LE NISUI LIAN A REM HNA LO TIMI FIANTERNAK\nJuly 24, 2020 admin Chin 0\nPu Zo Bawi nih Sui Thio le Ni Sui Lian a rem hna lo timi kongah fianternak.Pu Zo Bawi nih Sui Thio Le Ni Sui Lian cu a rem hna lo ruangah a dinh ter hna tiah ka rak tial bal kongah a dikmi a si ko. NLD cu an fimzer caah nan dih lakin Center ah nan min kan kuat lai I, Center NLD nih an duhmi an in thim te hna lai tiah bia an kamh hna.\nHakha NLD nih an i report mi cu anmah chungkhat Nu hna kha report dingah an fial. Atu ah NLD center nih Sui Thio le Ni Sui Lian cu an thim ko hna.Pu Zo Bawi tu kha NLD center nih na thiltuah mi kongah a dikmi le cawnpiak na hau tiah NLD center nih an ti. Atu Pu Zo Bawi cu NLD center zungah a kal I, Nyepitaw ah a um lio a si. Hmaizarh lawngah Hakha a phan te lai.\nTuandeuh Tialmi: NLD: Sui Thio Le Ni Sui Lian Cu Zo Bawi Nih A Rem Hna Lo Ruangah Dinh Ter An Si. Thantlang peng NLD party EC nih MP candidate caah Ni Sui Lian an cohlan cang hnu ah an dinh ter than.. Pu Zo Bawi nih an khuami Pu Sui Khar Lian luh a duh ruangah Leitak le Hmawngtlang buainak caantha lakin Hmawngtlang pawl cu Ni Sui Lian NLD party zungah report tuah u law kan bomh hna lai tiah a ti hna.\nZephai khuami Pu Sui Khar Lian a luh khawhnak dingah Ni Sui Lian report a fial mi hna a si.Thantlang NLD party EC pawl nih Ni Sui Lian dinh ternak kong le Pu Sui Khar Lian luh ternak ding cu Pu Zo Bawi nawl a si an ti cang. Ni Sui Lian cu Na tapa le CNF an si ruangah tiah Zo Bawi a nau le nih a sual an kawl. Ziah Ni Sui Lian an duh lo cun EC pawl nih dai tein cohlan loin an um awk pei a si cu? Timi bia halnak tuah ka duh.\nHakha peng NLD party candidate ah Pu Sui Thio cu a min an tar hnu in an dinh ter than. Pu Lian Ceu nih Pu Zo Bawi cu NLD candidate in ka thim ve ko tiah phaisa ting 10 a pek. Mah ruangah cun Pu Sui Thio cu an dinh ternak a ruang bik a si.Pu Zo Bawi hi Phaisa a pe kho deuh mi lawng a tanh hna. Amah nih a fial chukcho khomi lawng MP ah luh ter a duh hna.\nTidim in Atu lio Vuanci Mang Hen Dal zong NLD in a dinh ter ve ti a si.Pu Zo Bawi cu Hakha pengah Bungzung le Leium Myo kan in pek veve hna lai tiah a hlen hna. Senthang myo kongah an buai lai. Thantlang pengah Leitak Le Hmawngtlang an buai lai i, mah kar ah cun Zephai tu nan buai tuk tiah Myo kan pek lai timi lungput a ngei. Cun Laimi kan pa Henry Van Thio zong Tikir Myo ngahnak dingah pengtlang dang sik le buai kongah daih ter a tim ve lo.Credit: Mai Dawt Chin Sung\nUS BAWMHNAK TANGKA 501 MILLION AN FIR RAMH DIH\nKAWPI HLUM EI LENGMANG CANG HNA USIH ATTHATUK


Frp Party Kum 40 a Tling – Chin Community in Norway\nApril 8, 2013 ccn 0 Comments\nFremskrittspartiet (Frp) tuchun ah kum 40 a tling. April 8, 1973 ah, Anders Lange nih a rak thawkmi asi i, a rak thawk lio ah abikin an rak i timhmi cu, state cozah sinah peekmi tax tlawmte lawng peek i, pumpaak duhthimnak cungah cozah i thlak ve naak a tlawm khawh chung tlawm seh ti duh ruangah an rak thawkmi party asi.\nZapi nih hi party kongah theih bikmi cu, ramdang mi a rem lomi, Norway ah ramdang mi lutchuak hardeuh ding aduhmi party ah ruah le theih bik an si. Anmah duhnak ah cun Danmark, Greek, Japan le UK te hna bantuk in ramdangmi kongah politik ngeih a duhmi an si.\nAdang kongah zeidah an duhmi asi ti zapi nih theih lomi tete an um ve. Bianaah, Frp nih ram (state) ah peekmi tax (skatt) tlawmdeuh seh an duh mi te hna kong hi asi. Tax phun tampi lakah tlawmdeuh seh ti an duhmi hna cu, rian ruang phaisa lut, ngeihmi chungin peekmi le ro le rah tax te hna an si.\nAn politik a tlangpi in zoh ahcun, ram cozah (State) nih ram chung minung hna (citizens) hna cung i ai thlak khawhnak thazaang a tlawm khawh chung in tlawm seh ti khi an duh. Pumpak cio thil ti khawhnak a tthancho deuhnaak hnga ca tuah cozah nih bawmtu ttuanvo ai laak ding asi tiah a ruatmi an si.\nFrp website ah an ttialmi pakhat cu, kum 2008 ah Norway ah tax kan peekmi hi billion 745 asi, cucu mah hlan kum ah rak peekmi tax naakin 15% a tamdeuh – billion 52 hrawng in a tam deuh ti asi. Cucaah hi party nih tax tlawmdeuh in cozah nih an tuak naak ding kha biatak tein a au pi tawn.\nRamdang caah bawmhnak kong tu ahcun, Frp nih tlawmdeuh bawmh an duh. Phaisa thazaang in kan bawmhmi hna nih an ram tthanchonak – kan duhmi- a chuahpi lai lo, timhtuahnak a tthami le ttha tein tuaktan hnuah peekmi bawmhnak tu nih tthanchonak a chuahpi khawh deuh lai ti a ruatmi an si.\n1978 – 2006 tiang Carl I Hagen nih a rak hruai hna, 2006- tutiang cu Siv Jensen nih a hruai hna.\nParty website cu : http://www.frp.no\nPrevious Previous post: Norway Lahkhah Sangbik Hna\nNext Next post: Muslimsk gullhandler dømt etter opptøyer i Myanmar


Russia le US (NATO & Allies) pawl kong voih tampi ka rak tial cang, a tu cu a donghnak an phan cang ti kho si cang. Voihli i tonhnak/meeting an tuah cang hnuah zeihman biachahnak an tuah kho lo. US nih Russia duh ning tein zeihman zulh a tim lo, Russia zong nih US a duh mi zeihman cohlan a tim lo, voihli meeting an tuah hnuah thawngtha pakhat\nhman thei ding mi a um lo caah i tuk ding in timtuahnak ngei ding si cang ti bantuk in bia le hla an vun ngei cang\nZahan zan ah Russia Deputy Defense minister nih kan tih mi a um lo, Vawleicung ah tih mi ram kan ngei lo,\nUS zong hi kan tih nemmam lo ti a chim mi ka vun tial cang kha. Atu cu US zong nih i tuk ding in lam a kawl cang ti bantuk in thil a tuah ve cang. CNN report nih a langter ning ahcun, Washington nih Ukraine ram ah US embassy rian tuantu tampi le an chungkhar hna cu US ram ah rat ding in a ti cang hna tiin a tial\nUS State Department spokesperson nih mah kongah zeihman comment nak a chim ri lo, Natein a chim mi cu,\nSecurity dirhmun a that lo ahcun thil tuah ding mi plan an rak ngei cia cang tiin a chim. Ukraine cozah source nih\na langter ning ahcun, Ukrainian President Volodymyr Zelensky nih US secretary of State Anthony Blinken a chon i, Washington nih mah bantuk a tuah ahcun ‘overreaction’ ah a ruat lai tiah a chim. Atu thil sining zoh ahcun i tuk ding an si ti kho dirhmun an phan cang. Russia le US voihli meeting an tuah hnuah zeihman thil tlamtling mi a um lo caah meeting tuah zong\nan duh ti lai maw ti cu mi tampi ruahning a si. Atu hi Russia nih “7,000 tonnes of fuel, several tanks & self-propelled artillery units”\ntampi Ukraine ramri ah a kuat than hna. Atu hi Separatist-controlled regions ah Mercenaries tampi a kuat than hna i, heh tiah training a tuahter lio a si. Cred-RTK\nKawlram thawngpang dang… Nawlngeihnak latu ralhrang phu kuttang rianṭuan duhlo in, ralhrang uk duhlo cawlcanghnak CDM a tuah i, Demawhsu mizapi vengtu ralkap (DMO-PDF) chung ah a lutmi minung 17 hna cu minung pakhat ah phaisa 108,000mmk cio a voihnihnak ah bawmhnak pek hna, tiah DMO-PDF nih\nnihin January 23 ah cathanh an chuah. Cozah rianṭuan in aa cawm mi hna nih CDM\ncawlcanghnak an luh leng ah anmah pumpak hlawknak kaltaak in mipi lei an dir; mizapi vengtu\nralkap phu PDF chungtel zong ah an luh hna. Ralhrang uknak cu an\nhramcah cikcel tiang hriamnam i tlaih in kan doh lai tiah an chim. DMO-PDF central committee hruainak in aa chang tein bawmhnak peknak cu January 5, 2022 ah khan CDM ralkap minung 29 sin\nah bawmhnak pek an si ti in an cathanh chuahmi ah cun an langhter.Ramchung, ramleng um\nbawmhchantu hna nih nan pekchanh mi phaisa cu CDM ralkap chungkhar eiding le herhhai dang bawmhchanhnak ah tampi kan hman i, a pehtlai tein nan kan bawmh rih naklai a hlutu nan dihlak in kan in nawl ko hna, tiah cu cathanh chung ah cun an langhter chih. Mizzima


UNHCR nih tuzing ah mi thar a lak tthan timi kong thawngfianhnak | THE CHIN EXPRESS\nUNHCR nih tuzing ah mi thar a lak tthan timi kong thawngfianhnak\nMalaysia: Biachok vai in tu chun ah thawng a van thang mi cu, UNHCR nih Kachin lei mithar (New registration) a lak hna ti a si. Cu ruang ah, CRC nih UNHCR in CLU tiah auh mi UNHCR le Community karlak ah pehtlaihnak a tuahtu bu sin ah thawnghlatnak kan tuah colh.\nCLU (Community Liaison Unit) in rian a tuan ve mi Choisina (min cafang fonh palh khawh a si) ti mi sin ah thawng kan hlat tik ah a chim mi cu, tuzing ah Kachin lei mi minung 70 hrawng cu min kan lak ko hna hmai kum ca (thla 10 asi lo ah thla 12 hnu ) appointment kan pek ko hna, an nih zong biachok vai ruang ah a rak ra ve mi asi caah minung 70 cu an min kan laak hnanak a si. Zeihmanh card ti le catlap ti cu ka pe hna lo tiah a ti.\nA chimchap mi cu community dihlak ah thawng thanh lo in mithar laknak cu kan tuah lai lo a ti. Tuni tiang ah cun mithar laknak cu tuah a si rih lo.\nCu ruangah, Community in thawng kan thanh lo ah cun thinphang le lungrethei in nan rak um lai lonak kan in thanh hna.\nMah caah cun 2013 card chuh mi an pek than hna, mithar an lak cang hna ti ban tuk biachokvai kha cu rak zum rih hlah uh. Community thawngthanh mi tu lungsau tein rak kan hngak lengmang ko uh.\nNote: Atu kan thanh mi thawng hi amah CLU in rian atuan mi nu Choisina (amin cafang fonh palh khawh a si) sin ah hlat hnu ah kan thanh mi a si.\nSia herhnak he,


UNHCR: Canada ummi nih tangka in Malaysia le India ummi laknak kong | The Chin Express\nNizaan tihni ah, Australia ummi nih tangka in Malaysia le India um Chin refugee laknak kong ka ṭial i mi tampi nih nan rel mi ka hmuh. Canada ummi zong nih tangka in Malaysia le India ummi Chin refugee lak khawh asi.\nA ngaingai ahcun, Australia nakin tangka a dihmi tlawm deuh. Canada ummi minung 5 i bawmh in lak asi.\nMah kong he pehtlai in UNHCR Malaysia nih April 11 ah thawng a thanhmi cu: “Canada ummi minung 5 i bawm in tangka in refugee laknak a tuahmi pawl nih ‘kan lakmi minung hi refugee asi taktak ko timi tatte ca kan ṭialpiak‘ tiin UNHCR Malaysia nan kan fial lengmang.\n“UNHCR nih tatte ca kan ṭial lo ti hi theihter kan in duh hna. Tatte ca a hau lo, nan lakmi minung refugee an si tak/lo cu Canada cozah nih amah tein UNHCR sinah hal dingin January 2020 ahkhan Canada cozah le UNHCR lungtlinnak kan ngei cang.\n“Cucaah, nan lakmi minung an UNHCR card silole catlap kha copy ulaw kua ko uh,” ati.\nCanada cu refugee ah cohlanmi lawng lak khawh asi. Refugee ah cohlan rih lomi Asylum Seeker le CRC card aa tlaihmi pawl cu auh khawh an si lo.\nMalaysia dirhmun in chim ahcun, 2013 Asylum Seeker catlap pawl lak khawh an si lo. Refugee ah cohlan cangmi asi ko nain card thlau ruangah catlap pekmi (catlap aa tlaihmi) pawl cu auh khawh an si.\nCanada ummi nih tangka tlawmte in Malaysia le India um Chin refugee lak khawh asi\nCanada ummi nih tangka in Malaysia le India ummi nan chungkhat silole hawikom, khuami lak nan duh ahcun minung 5 nan i bawmh hau. Latu a rethei tuk sual lai ti an phan caah cozah nih minung 5 a tinak si. Minung 5 an i bawmh ahcun minung 1 nih tangka tlawmte cio lawng an dih lai i hohmanh an rethei lai lo, ti kha cozah nih a ruah caah si.\nKan lakmi minung hi kum 1 (thla 12) chung kan zohkhenh lai tiin minthut le zohkhenhnak aamahkhan tangka piah a hau. Hi cu Australia in tangka (CSP) in aa lami zong nih an tuah ciomi si.\nCanada ummi nih Malaysia silole India ummi minung 1 laknak caah tangka $16,500 (Malaysia tangka thong 55) a dih. Minung 5 i bawmh si caah minung 1 nih $4,000 cio lawng chuah a hau (Canadian dollar asi, US dollar si lo).\nAustralia in cun minung 1 laknak caah Australian dollar 42,000 (Malaysia tangka ting 1 le thong 28) a dih — mah zat tangka nih cun Canada ahcun minung 2 a lak khawh hna.\nNuva (minung 2) laknak caah cun $24,800 (Malaysia tangka 82,000) lawng a dih. Australia in minung 2 laknak caah cun $46,000 leng (Malaysia ting 1 le thong 40 leng) bak a dih. Phun dangin chim ahcun, Australia in fa ngei lo nuva laknak tangka nih Canada in minung 7 chungkhar pakhat a lak khawh hna.\nCanada in laknak caah a dihmi tangka zat cu atang hmanthlak ah ka tarmi hi si, 2021 ta asi.\nCanada in Malaysia le India um Chin refugee laknak caah a dihmi tangka zat, 2021 – Source: Canada cozah\nRamdangmi cu Canada in tangka in aa lami an tam ngai. Chinmi balte hi Canada ah ummi kan tlawm tuk caah maw si hnga, aa lami kan um huaha lo.\nA dihmi tangka hi zoh tikah, rian niam bik a simi sehzung rian a ṭuanmi minung 5 hmanh nih fawi tein laknak tuah khawh asi.\nCanada cozah nih tangka tlawmte in refugee laknak a tuahmi hi refugee bawmtu bu pawl nih an thangṭhat tuk. “Australia cozah nih tangka in refugee laknak (CSP) na tuahmi hi cu a man fak tuk, Canada bantukin man fawi deuh in tuah ve ….” tiah Refugee Council of Australia nih Australia cozah a forhfial ve lengmang.\nNawlpatnak: Thil ṭha cu hrawmh cio phung asi. Mi tampi hmuh dingin SHARE cio usih. Website ngei pawl nih nan website ah i tlen lo dingin kan in nawl hna.\nKhrihfabu zong nih lak khawh asi – mah kong cu mah hi hmet law rel khawh asi.\nHmasa thawngpangṬangṭi Unau phu 3 nih palek sakhan an kah i palek 14 an thah hna\nHnu thawngpangCanada Chin khrihfabu nih Malaysia le India um Chin refugee an la kho maw?


Thantlang ah a nupi a thattu Pu Si Bik a hngawng aa at i sizung phan | The Chin Express\nThantlang ah a nupi a thattu Pu Si Bik a hngawng aa at i sizung phan\nNai i Thantlang ah a nupi thattu Pu Si Bik cu thawl a kuai mi in a hngawng aa at i sii- inn ah an kalpi, thinphang cu a si lo, tiah kan theih.\n”Pu Si Bik cu pawng a kalnak (zun – inn) ah ti chiahnak ah an hman mi tithawl a kuai mi in a hngawng cu aa at,” tiah January 25 ah Thantlang Palek Sakhanhmu U Kyaw Nyan Oo nih The Hakha Times ah a chim.\nHi kong he pehtlai in a dam lai maw tiah kan hal tik ah, “A tha ko. A dam ko lai, a vun lawng a hlanh, ” tiah Dr. LyLy nih The Hakha Times ah a chim.\nZeiruang ah dah a hngawng hi aa at ti cu zun inn a kal lio a si ca ah fiangfai in hohmanh nih an thei lo.\nNai ah a nupi namtong in a thah\nThantlang um Thangzang khuami Pu Si Bik nih an nu Pi Biak Hnem cu January 21 zanlei 4:30 hrawng ah namtong in a tuk i a thi tiah thawng kan theih.\n“Namtong in a hngawng ah a tuk i sii-inn zong ah kalpi manh lo in an inn chung ah a dihcolh. Zei ruang ah dah a si ti zong theih a si rih lo,” tiah innpa upa pakhat nih The Hakha Times ah a chim.\nPu Si Bik cu palek nih a phung ning in an kalpicolh. Cun Pi Biak Hnem ruak cu a phung ning in a hma check ding in sii-inn ah an kalpicolh ve. Cu hnu ah inn ah a ruak suan a si te lai.\nPi Biak Hnem hi a chuahkehnak cu Thantlang peng Hmunlipi khua a si. Pu Si Bik he hin fa pasarih an ngei i Thantlang hlan lio Ruakhua sang rak ti mi Palek sakhan thlang ah khua an sa.\nPi Biak Hnem ruak cu thaizing January 22 chun ah thlaan a tlai tiah khuami sin in thawng kan theih.\nHmasa thawngpangMalaysia: Thongtla Chinmi 2 Bawmh an Herh\nHnu thawngpangMercy Malaysia siikhan ah Covid-19 free tein test khawh a si lai


CHUNGKHAR NIH AN THEIH KHAWH COLH NAK LAI SHARE CIO UH – The Chinlung Post\nCHUNGKHAR NIH AN THEIH KHAWH COLH NAK LAI SHARE CIO UH\nJuly 26, 2021 admin Chin 0\nBreaking news: A chungkhat a simi le a theihngal mi hna cu pehtlaihnak rak tuah cio uh. Tahan F Group Wesley Nurse Quater, Telenor Tower phak hlan deuh ah a ho ti theih lomi nu pakhat a tlumi cu an hmuh. A thaw hi a um rih lai, Hi konghe pehtlaiin thilsining fiangtein theih a duhmi hna nih 09793020429 ah pehtlaihnak tuah khawh asi. Zapi nih kan hmuh theih khawhnak dingah share cio hna usih. ZCE\nThawng Pang Dang:Thawngpang ttha NUG cozah nih thanhnak an tuah. NUG cozah ah ngandamnak lei vuanci a simi Dr Zaw Wai Soe nih a timi cu NUG cozah min in Kawlram mipi hna cu Covid khamnak vaccine chunh dih an si lai tiah thanhnak atuah. Hi konghe pehtlaiin NUG cozah tuanvo ngeitu hna le thawngzamhtu hna he ton biaruahnak an ngeihnak ah atubantuk a chim hi a si.\nTukum chungah kawlram mipi 20% cu NUG cozah min in covid khamnak sii pek dih dingin kan timh. Hihi atu kan timhtuah cuahmah liopi a si. Tuthla dih hlan ah thok khawh kan timh i, phun hnih tuah asi. A voikhatnak ahcun tlangcung mi hna umnak kan pek hmasa hna lai i, ahnu ah mipi pawl an si lai, Cozah tthing hna nih an chawnhmi hna kha kan chawnhmi hna an um.\nCazin ning in 6million hrawng kan hmuh cang tiah NUG Cozah ah ngandamnak lei vuanci a simi Dr. Zaw Wai Soe nih a chim. Vaccine peknak konghe pehtlaiin NUG cozah nih thanhnak an tuah nain zeibantuk vaccine dah an hman lai i, ralhrang kawlralkap lak ah zeitindah vaccine cu mipi an pek hna lai timi tucu an langhter chih lo.\nAUSTRALIA, MELBOURNE CEC NUBU NIH TING 11 AN KUAT HNA


Aluancia Kum 700 ah Rak Suaimi Jesuh Hmanthlak $26.6 Million in an Zuar Khawh – THE CHIN JOURNAL\nAluancia Kum 700 ah Rak Suaimi Jesuh Hmanthlak $26.6 Million in an Zuar Khawh\nNovember 3, 2019 November 2, 2019 | The Chin Journal | Hakha, Chin State\nKum Zabu 13 a donghnak lei ah Italian hmanthlak suai thiam Cimabue nih a rak suaimi Jesuh Khrihfa hmanthlak cu an i ruah lo ning piin $26.6 million in an zuar khawh, tiah theih a si.\nJune 2019 ah khan lelam (Auction) in thil a zuar tawntu pa nih France ram nichaklei ah a ummi Compiegne khua ah hi Jesuh Khrih hmanthlak hi a rak hmuh.\nCompeigne khua ah a ummi kum 90 hrawng tarnu coka vanpang ah hi Jesuh hmanthlak hi an rak tlai i zei ah an rel theng lo.\nActeon Auction House timi lelam in thil a zuartu bu nih Paris ah cu Jesuh hmanthlak cu lelam in an zuar.\nA tam bik ah $4.4 million asiloah $6.6 million karlak hrawng hin kan zuar khawh lai tiah an rak ruah nain Paris ah a ummi mirum pakhat (min langhter lomi) nih $26.6 million bak in a cawk i zapi an khuaruah a har cio.\nLelam in Jesuh hmanthlak a zuartu Acteon Auction House nih, “Hi Jesuh hmanthlak zuarnak hin kan hmuhmi a tam u cu hmanthlak a ngeitu tarnu sin ah pek a si lai,” tiah thawng an thanh.\nFrench tarnu coka vanpang ah an hmuhmi Jesuh Khrihfa hmanthlak\nHmanthlak suai lei ah thiamsang a simi pawl nih, “Hi Jesuh hmanthlak hi Cimabue nih 1280 hrawng ah a rak suaimi a si lai. Cauk bantuk in kau khawh ding in sermi thingphel cung ah rak suaimi a si. Cimabue nih Jesuh Khrihfa vailam an tahnak hmanthlak hi cauk bantuk in kau khawhmi thingphel pariat cung ah a rak suai. Atu Jesuh hmanthlak hi cu thingphel pariat cung ah a rak suaimi hna lak ah pakhat a si,” tiah an chim.\nHi hmanthlak hi Jesuh Khrih vailamtah ding in Rome ralkap nih an tlaih i nihsawh ngaiin Rome ralkap le mipi nih an rak tuahto lio kha a si. Cucaah, hmanthlak a suaitu Cimabue zong nih hi hmanthlak hi “Jesuh Khrih Nihsawh a Tong” (Christ Mocked) tiah min a sak.\nCauk bantuk in kau khawhmi thingphel pariat cung ah Cimabue nih a rak suaimi Jesuh vailamtahnak hmanthlak hi atu tiang ah pathum an hmuh cang.\nPahnih cu New York khua i Frick Collection timi ah an fim hna i, zapi zong nih zoh khawh an si. Atutan ta hi a pathumnak an hmuhmi a si i, a dang panga tu cu atu tiang hmuh an si rih lo.


Australia Ram Pemnak “LAM” Kaupi A Awng – Chin Modern News\nAustralia Cozah nih hin June, 2018 tiang ah Visa a pek mi hi phun 123 hrawng a si. Asinain, mah cu tampi a hloh i atu ahcun 73 tluk lawng an chiah. May thla ah election a si lai i Cozah thar an chuah ahcun tampi zong an thlen khawh ve rih.\nAsinain, tulio Liberal Cozah nih cun khuate lei umnak ding caah bia tak tein lam a ser. Mah lam a ser mi chung in atam bik a rak phan mi hna cu Skilled Regional (Provisional) visa (Subclass 489) an si. Sri Lankan pawl la bang cu a phu phu bak in an phan hna.\nLabor Party nih ram a uk zongah Sydney le Melbourne i mipem chiah ding cu an duh lo hrimhrim lai ti cu a fiang ko. Cucaah, khuate lei pemnak nih hi lam tampi a awn ter.\nMah visa hi zei tin dah a sok ning a si;\n1. Bible lei siloin secular lei in degree ngeih a hau. Mah degree cu Kawlram ta siloin ramdang ta a si hau. Kawlram degree cu Australia Education system i an pom khawh mi category (A le B ) ah ai tal lo. Hong Kong silo Singapore tbk hna maw? Europe ram hna i Degree a la mi caah mah hi lam tah tak a si.\n2. Tuan mi rian zong zok a si ve. Cun, mirang holh thiam maw thiam lo (IELTS) khi 6.0 an lak lai. Europe le America ram ah Master Degree na lak zongah IELTS Test na tuah hrimhrim a hau lai.\n4. Kawlram um bu tein sok khawh a si. Australia Cozah nih Skilled occupation rian tiah a cohlan mi ka ngei maw ngei lo ti cu a tang i ka tar chih mi “Link” ah khin tah tein zoh khawh dih a si.\n5. Timhtuahnak tha tak tein na ngei dih hnu ah na sok lai.\n6. Australia Cozah nih sawm mi na si lai. Atawinak cun interview an in auh mi lawng nih a ngah lai tinak khi a si.\n7. Fee caah AUD $ 3755 a dih lai. Mah hi cu visa pek ding in Interview an in auh tik lawng ah pek te ding a si.\n9. Mah Sub-class 489 visa a hmu mi cu Khuapi chung hrimhrim ah um a ngah lai lo. Khuate lei ah atlawm bik kum 4 rian na tuan hnu ah PR na sok lai. PR na si hnu cun khuapi lei ah thial khawh te ding a si.\n10. Visa na hmuh i khuate um duh loin na um sual ahcun Immigration nih direct na visa an in cancel piak lai i na umnak ram ah kuat colh na si lai. Mah visa buar (breach) hi tih a nung tuk. Zungzal in Australia luh kho lo ding in Immigration nih an in Kham lai. Blacklist na si lai tinak a si. Ka dang miphun nih tamtuk an ton cang mi a si.\nMah hi na unau cathiam, a Degree lak mi le a sining nih a tlinh ve ko i Australia ram hna pem a duh ve ahcun rak sok ter ve hrimhrim uh. An ngah lai lo ti chim khawh a si lo. Minung tamtuk nih an ngah cang. Mah skilled regional visa hi kumkhat 87,000 cu a lak lai tiah zumh a si.\nCatialtu: Saya Sang Hre (Aus)


Biden US President A Si Cun USA Ka Phan Lai Na Ti Maw?\nBiden thawngin US kan phan lai timi cu Bawipa bochan loin minung i bochan a si. …Bawipa nih innkaa an onpiak lo ah cun Biden hmanh va tling sehlaw na phan hlei lai lo. Bawipa na cung i aa lomh ko ah cun Biden tlin lo zongin AUS lei zongah Bawipa nih an kuat ko lai Minung a biapi lo. Bawipa hi a biapi bik a si cu caah Bawipa tu kha i bochan ko zeizong vialte tuah kho tu le na saduhthah tlin ter kho tu cu Bawipa long a si.\nObama lio ah minung tampi an phan na ti men lai cucu Bawipa nih ram thum nak phan dingin innkaa a on piak mi hna an si caah a si ko a fiang tuk ko. …Mah lio i Malay um mi tu tiang phan hlei lo mi kan tamtuk ko cuta..!!\nCu caah a mah duh nak kha kawl hmasa law na herh mi vialte nih na hnu in an in zulh ko lai. …hihi kan chim tik ah micheu cu Biakinn phan bal lo mi zong an kal ko nan ti men lai an nu le an pa or an pi le an pu nih Bawipa sin ah zeibantuk thlaici dah an rak tuh timi khi nan theih tung lo. A theitlai a ei tu zong rak si khawh a si cuta. Catialtu : Bor Te\nRelchih Dingmi: 1. Pu Hrang Nawl cu bia hman, bia dik a tanh. thuhpheh mang lomi, mi duapdap lo a si. A si lomi a si lo tiah mi mithmai zoh loin a ti ngammipa a si. a mah zong ka palh tiah a ruahmi cu ka “ka palh” tiah fiang tein a cohlang le a chim ngammi a si. mi mithmai zoh in biakhiahnak a tuah bal lo. Hihi midang nih kan tluk khawh lonak tiah ka ruahmi pakhat a si.


A Bia Cu Uar Um Kho Tuk. Kawl Ralkap Cu Tlangcung Mi Caah Tapung An Si: Salai Dokhar – Chin World News Evening\nRalkap tham cu Bama Tapung pei: Ralkap tthat lonak kong Mipi hmai ah chim i mee kawlnak ah hman ttung i mee hmuh hnu ah Ralkap hmai ah holh ngam ttung loin kum (10) kan kal cang. A tu cu Mipi hmai ah Ralkap tthat lonak kong chim loin an mah Ralkap hmai bak ah Mipi nih Ralkap kan duh lonak kha tampi langhter a herh cang.\nA luancia Kum (3) hrawng ah U Nay Win tupa Aye Nay Win le CNF in U Htet Ni te pawl DVB ah Debate an tuah. Aye Nay Win nih Tlangcung Hriamtlai Bu pawl kha Tapung tiah a rak ti hna caah ka sum kho lo i Ralkap cu Bama Tapung tiah ka rak ti hna. Debate ka kalpi hoi pawl nih na bia a fak tuk Yangon ah kan um na thei lo maw thawng na thla ah teh tiah an rak ka ti. Ka lehmi hna cu ka hmun ah hin ttih ning law Tlangcung mi nih Ralkap kan huat hi Kawl pawl nih an thei lai lo. Mah ka chimmi kha an thei hnu cun Ralkap hi Tlangcung mi hna caah cun Tapung pei an si ko cu ti kha Kawl pawl nih an theih cang lai tiah ka leh hna.\nCa le bia in Miphun i dawtter ngai nak in cun kan tuah kho tawk ram caah tuah peng, ttuan peng nak tu nih kan ram a thlen deuh lai. Chim duhmi cu Election lai lawng ah ram dawt ngai bangtuk in um i Election Hlan le Election Hnu ah zei hmanh ram caah tuah ttung lo ah cun ram kan dawtnak a feh tak lo tinak a si ko.\nThimnak ah ka tling le tling lo cu Pathian le Mipi kut cung ah a um i keimah nih ka Ram le ka Miphun ka dawtnak cu ka cung ah a um mi a si ko caah thimnak ah ka sungh siseh, teinak ka hmuh ah siseh Miphun le Ram ka dawtnak a tlau bal lai lo! Cattialtu: Salai Dokhar hi ka hi hmehpiak law a chimnak video um lai.\n“CNF nih CNLD ah vote nan thlak lo ahcun a si kho lo tiah khuate khuabawi zeimawzat an timi hna timi kong hi lih bia a si


US Lai Mi Caah Theih A Herh Taktak Mi, Covid-19 Hartong Mi Hna Caah Avoi 2nak Bawmh Le Bawmh Lo – Chin 11 News\nUS Lai Mi Caah Theih A Herh Taktak Mi, Covid-19 Hartong Mi Hna Caah Avoi 2nak Bawmh Le Bawmh Lo\nCoronavirus ruangah harnak a tongmi US mipi caah cozah nih a voi 2nak stimulus check bawmhnak pek le pek lo ding a fiang deuh rih lo.\nThaizing June 1 ah Senate ah Senator pawl meting a tuah lai i, Democratic Party nih House ah an rak pass cangmi, Heroes Act timi $3 trillion coronavirus relief package cu ceihmainak an tuah lai tiah zumh a si. Senate nih an a dihlak in an cohlan khawh lo hmanh ah Republican party he a thar in ceihhmainak ngeih hnu ah a thar in bawmhnak bill an chuahpi than men lai ti zong thawngpang a leng.\nSenate achun Republican party minung an tam deuhnak a si caah Democrats hna nih an duhning zapi in an cohlan lai zumh a si lo. Asinain President Trump le Republican hruaitu hna cheukhat chimning ah bawmhnak pek hi cohlan dawh an si. Asinain zeizet timi le zeitiphun dah kan bawmhnak hna lai, harnak a tong taktak mi lawng bawmh an duh hna. Virus he pehtlai lomi tiang va bawmh kha Republican party nih an duh lem lo. Zeicatiah company ngan pipi le small business a tuahmi caah bawmhnak pek a si cang. Cun rian ngei lomi caah unemployment zong pek a si cang. Asinain voikhat bawmhnak lawng in a za lo timi cu cohlan dawh an si. US cozah nih leiba tamtuk a ngeih dingmi hi an ttih ngai fawn.\nThaizing ah an ceih dingmi bawmhnak Senate nih an cohlan a si ahcun nupi/va ngei lomi hna, single poahpoah $1200 a si lai, Fa ngei rih lomi nuva caah $ 2400, fa pathum tiang a ngeimi caah $ 6000 tiang nah khawh a si lai. A voikhatnak bawmhnak i kum khat chung nan ngahmi income ning khan tuak than a si lai.


“Kaa Ruahchanmi A Si Ve”—Lamkaltu 24:15 | Vennak Innsang\n“Adam hmanung bik cu nunnak petu thlarau a si.” —1 KOR. 15:45.\nHLA: 12, 12\nChimchungbia bantukin thawhṭhannak kong he aa tlaiin Salm 118 nih zeitindah a langhter?\nSalm 16:10 cu zeitindah a tlin?\nKhrih chan ah ahote dah a tho ṭhan i zeitin in dah?\n1-3. (a) A hrampi kan zumhnak hna lakah zeidah aa tel awk a si? (b) Thawhṭhannak kong cu zeicah a biapit tuk? (A hramthawknak hmanthlak zoh.)\nMI PAKHAT nih na zumhnak i a biapi bikmi cawnpiaknak cu zeidah a si tiah aan hal ahcun zeitindah na leh lai? Jehovah cu Sertu le nunnak a kan petu a si ti na zumh kha na chimh ko lai. Cun tlanhnak man caah a nunnak a pemi Jesuh Khrih na zumh zong kha na chimh ko lai. Pathian miphun zungzal in an nun lainak vawlei Paradis kong zong na chimh lai ti cu a fiang ko. Na duh tukmi zumhnak lakah pakhat in thawhṭhannak kong kha na chim lai maw?\n2 Harnak nganpi in kan luat lai i vawleicung ah zungzal in kan nung lai tiah kan i ruahchan hmanhah kan zumhnak hrampi lakah thawhṭhannak kong zong aa tel ve. Lamkaltu Paul nih thawhṭhannak a biapit tuknak a ruang kha a langhter. Hitin a ti: “Cu nan chimmi cu a hmaan a si ahcun, Khrih kha thawhter a si lo, ti a si hnga.” Jesuh cu a thawhṭhan lo ahcun vancung ah Siangpahrang a ṭuan kho lai lo i kan phungchimmi zong man a ngei lai lo. (1 Korin 15:12-19 rel.) Asinain Jesuh a tho ṭhan ti cu kan hngalh. Jesuh thawhṭhannak kha kan zumh caah mithi an tho ṭhan lai lo tiah a zummi Sadusi mi hna bantuk kan si lo. Midang nih an kan nihsawh hmanhah Pathian nih mithi a thawhter khawh hna timi kan zumhnak kha fek tein kan i tlaih peng.—Mar. 12:18; Lam. 4:2, 3; 17:32; 23:6-8.\n3 Paul nih “mithi thawhṭhannak kong” cawnpiaknak cu “Khrihfa cawnpiaknak a hram kan i domhnak” ah aa telmi a si tiah a ti. (Heb. 6:1, 2) Paul nih a zumhnak pakhat a simi thawhṭhannak kong kha a hleiin a langhter. (Lam. 24:10, 15, 24, 25) Thawhṭhannak kong cu Baibal in kan hngalhmi a hrampi zumhnak ah aa telmi a si ko nain ṭha tein kan hlathlai lengmang rih a hau. (Heb. 5:12) Zeicah?\n4. Thawhṭhannak he aa tlaiin zei bia dah kan i hal awk a si?\n4 Mi nih Baibal an hun hlathlai tikah Lazaruh thawhṭhannak ti bantuk hlanlio thawhṭhannak kong hna kha an rel tawn. Abraham, Job le Daniel zong nih hmailei ah mithi an tho ṭhan lai ti an zumh kha an hngalh ko lai. Mi pakhat nih a luancia kum tampi lioah pekmi thawhṭhannak biakamnak na zumhnak a ruang kha Baibal in hmuhsak awkah aan hal ahcun zeitindah na leh lai? Hmailei thawhṭhannak cu zei tikah dah a si lai tiah Baibal nih a chim maw? Mah biahalnak a phi nih kan zumhnak a fehter chin lai.\nA Luancia Kum Tampi Lioin Chimchungmi Thawhṭhannak\n5. Zei kong dah kan i ruah hna lai?\n5 Mi pakhat cu a thih cangka in a nung ṭhan tiah mitthlam ah cuanter cu a fawi men ko lai. (Johan 11:11; Lam. 20:9, 10) Asinain mi pakhat cu kum tampi a rauh hnu, hmailei ah a tho ṭhan lai timi biakam tah zumh khawh a si maw? A thihnak kum tampi a rau cangmi asiloah nai ah a thimi pakhat cu a tho ṭhan lai tiah zumh khawh a si maw? A tak ti ahcun thawhṭhannak cu na rak zumhmi a si ko lai. Mah cu zei bantuk thawhṭhannak dah a si? Hmailei thawhṭhannak naa ruahchannak he zeitindah aa pehtlaih?\n6. Salm 118 tlinnak ah Jesuh cu zeitindah aa tel?\n6 David nih rak ṭial dawh a simi Salm 118 kha hmangin a luancia kum tampi lioin chimchung a simi thawhṭhannak kong kha i ruah hna u sih. Salm 118 ah hitin kan hmuh: “BAWIPA kan khamh tuah. BAWIPA, thluachuahnak kan pe ko! BAWIPA min in a rami cu Pathian nih thluachuah a pek hna.” Jesuh nih a thih hlan, Nisan 9 ah laa i cit in Jerusalem khua i a luh lioah Messiah kong he aa tlaimi mah Baibal caang an cherhchanmi kha na hmuh ko lai. (Salm 118:25, 26; Matt. 21:7-9) Salm 118 nih hmailei kum tampi hnuah a cang dingmi thawhṭhannak kong kha zeitindah a langhter? Mah salm bia zong hi i cinken: “Inn satu pawl nih santlailo ah an rel i an hlawtmi lung cu, santlai bik lung a rak si ziar ko.”—Salm 118:22.\n“Inn satu pawl” nih Messiah kha an hlawt(Catlangbu 7 zoh)\n7. Judah mi nih Jesuh kha zeitindah an hlawt?\n7 Messiah a cohlang lomi “inn satu pawl” cu Judah biaknaklei hruaitu pawl kha an si. Annih nih Jesuh kha zei ah an rel lo i Khrih in an cohlan duh lo, asinain mah lawng a si rih lo. Judah mi tampi nih Jesuh thah dingin Pilat kha an hneknak thawngin an rak hlawt. (Luka 23:18-23) Cucaah annih cu Jesuh thihnak ah rian an ngei.\nPathian nih “santlai bik lung” si awkah Jesuh kha a thawhter ṭhan(Catlangbu 8, 9 zoh)\n8. Jesuh cu zeitindah “lung santlai bik” a hung si khawh?\n8 Jesuh cu an hlawt i an thah ahcun zeitindah “santlai bik lung” cu a hung si khawh lai? Mah cu a thawh ṭhan lawnglawng ah a si kho lai. A rianṭuantu hna sinah a salle a thlahtu dum ngeitu pa kong bianabia a chimmi in Jesuh nih mah kong kha a fianter. Rianṭuantu pawl nih a thlahmi hna kha ningcang loin an rak pehtlaih hna. A donghnak ah, ka fapa hi cu a bia an ngaih ṭheu lai timi ruahchannak he a fapa cu a rak thlah. Asinain a fapa cu an rak thah. Mah bianabia a chim hnuah Jesuh nih Salm 118:22 i chimchungbia kha a rak cherhchan. (Luka 20:9-17) “Judah mi hruaitu hna le upa hna le Phungbia cawnpiaktu saya hna kha Jerusalem ah khan an i pum” i lamkaltu Peter nih a cawnpiak hna lioah mah Baibal caang kha a rak hman ve. Hitin a ti: “Nazareth khuami Jesuh Khrih, nannih nih nan thah i Pathian nih thihnak in a thawhter ṭhanmi a min ṭhawnnak thawngin a si. Cathiang nih, ‘Inn satu hna nih zei ah nan rel lomi lung cu, lung santlai bik ah a cang,’ tiah a timi kha Jesuh hi a si.”—Lam. 3:15; 4:5-11; 1 Pet. 2:5-7.\n9. Salm 118:22 nih zei thil sining kong dah a chimchung?\n9 Salm 118:22 chimchungbia nih kum tampi hnuah a um dingmi thawhṭhannak kong kha a chimchungmi a si ti cu a fiang ko. Messiah cu mi nih an hlawt lai i thah a si lai. Asinain a tho ṭhan lai i lung santlai bik a hung si lai. Jesuh cu a thawh ṭhan tikah “kannih khamhnak caah Pathian nih min a pekmi” a hung si.—Lam. 4:12; Efe. 1:20.\n10. (a) Salm 16:10 nih zeidah a chimchung? (b) Salm 16:10 bia nih David a chimhnawh chanmi a si lo ti kha zeicah kan zumh khawh?\n10 Thawhṭhannak kong a langhtermi a dang Baibal caang pakhat kha zohhmanh hna u sih. Mah cu a luancia kum tampi lioah a rak tling cangmi a si. Mah nih chimchung a si in kum tampi hnuah a ummi thawhṭhannak kha zumh awkah a kan bawmh. Salm 16 ah David chimmi bia kha hitin kan hmuh: “Mithi khua ah khan na ka kaltak lai lo le na dawtmi cu Khor Thuk chungah na ka chiahtak lai lo.” (Salm 16:10) Mah cu David nih zeitikhmanh ah ka thi lai lo i Thlan ka phan lai lo tiah a chim duhmi a si lo. Baibal nih David cu a hung tar i a thi, cun “a pupa hna sinah a it i David khua ah khan an vui” tiah fiang tein a chim. (1 Si. 2:1, 10) Cu a si ah mah Baibal caang nih ahodah a chimhnawh chanmi a si?\n11. Peter nih Salm 16:10 kha zeitik ah dah a fianter?\n11 David nih mah bia a ṭial hnu, kum tampi hnuah Peter nih Salm 16:10 nih ahodah a chimhnawh chanmi a si ti kha a fianter. Jesuh a thi i a thawh ṭhan hnu, zarh tlawmpal ah Peter nih Judah mi le Judah biaknak ah a rak lutmi mi thong tampi sinah a chim. (Lamkaltu 2:29-32 rel.) David cu a thi i vui a si ti kha a hngalhter ṭhan hna. ‘David nih cun Pathian nih zeidah a tuah lai ti kha a rak hmuh i Messiah a thawh ṭhan lainak kong kha a chim’ tiah Peter nih a ti tikah an rak al tiah Baibal nih zeihmanh a chim lo.\n12. Salm 16:10 chimchungbia cu zeitindah a tlin, zeinihdah thawhṭhannak biakamnak kha a kan zumhter?\n12 Peter nih Salm 110:1 i David bia kha a cherhchannak thawngin a biapimi kong kha a langhter. (Lamkaltu 2:33-36 rel.) Peter nih mah Baibal caang hna hmangin a fiantermi nih Jesuh cu ‘Bawipa ah le Messiah ah ser a si’ ti kha zumh awkah mibupi kha a bawmh hna. Jesuh thihnak in a thawh ṭhan tikah Salm 16:10 bia cu a tling ti kha mi nih an hun hngalh. A hnuah, lamkaltu Paul nih Pisidia ram, Antiok khua i Judah mi hna sin phung a chim lioah mah kong kha a rak hman. Mah nih an lung a rak suk tuk hna i tam deuh in hngalh an duh. (Lamkaltu 13:32-37, 42 rel.) Hmailei thawhṭhannak kong Baibal chimchungbia cu kum tampi hnuah a tling ding a si ko nain kan zumh khawh ko.\nThawhṭhannak cu Zeitik ahDah a Si lai?\n13. Thawhṭhannak he aa tlaiin zei biahalnak dah kan tuah khawh?\n13 Chimchung a si in kum tampi hnuah a tling dingmi thawhṭhannak kong hngalh cu thazaang petu a si. Asinain cheukhat nih hitin an hal men lai: ‘Mah cu kan dawtmi hna hmuh ṭhan awkah caan saupi hngah a hau tinak a si maw? Zeitik ah dah thawhṭhannak cu a um te lai?’ Jesuh nih lamkaltu hna kha nan hngalh lomi le nan hngalh khawh lomi thil an um tiah a ti hna. “Ka Pa nih amah nawlngeihnak chungah a chiahmi caan le nithla kong” a um tiah a ti hna. (Lam. 1:6, 7; Johan 16:12) Asinain thawhṭhannak cu zeitik ah dah a si lai ti a langhtermi a kong cheukhat a um.\n14. Jesuh thawhṭhannak cu mah hlanah a thoṭhanmi hna he zeitindah aa dan?\n14 Baibal ah langhtermi thawhṭhannak lakah a biapi bikmi cu Jesuh thawhṭhannak hi a si. Jesuh hi thihnak in tho ṭhan hlah sehlaw kan dawtmi hna hmuh ṭhan awkah zei ruahchannak hmanh kan ngei lai lo. Elijah le Elisha nih an thawhter ṭhanmi hna ti bantuk Jesuh hlanah a tho ṭhanmi hna cu zungzal in an nung lo. Annih cu an thi ṭhan i leidip ah an kir ṭhan. Asinain Jesuh cu “thihnak in thawhter a si cang i a thi ti lai lo ti kha kan hngalh, thihnak nih a cungah nawlngeihnak zeihmanh a ngei ti lo.” Vancung ah “zungzal in zungzal tiang” a nung cang.—Rom 6:9; Biat. 1:5, 18; Kol. 1:18; 1 Pet. 3:18.\n15. Zeicah Jesuh cu “hmasa bik” tiah auh a si?\n15 Jesuh cu thlarau pum in vancung ah a tho ṭhan i mah bantuk phun thawhṭhannak lakah a hmasa bik le a biapi bikmi a si. (Lam. 26:23) Asinain Jesuh lawng hi vancung ah a tho ṭhanmi a si lo. Jesuh nih zumhfekmi lamkaltu hna kha vancung ah amah he uktu ṭuanṭi dingin bia a kamh hna. (Luka 22:28-30) Asinain mah laksawng cu an thih hnu lawngah an hmuh lai. Cun Jesuh bantukin thlarau pum in an tho ṭhan ve lai. Paul nih “Khrih cu thihnak chung i aa hngilhmi hna lakah a tho hmasa bik a si” tiah a ṭial. Cun a tho ṭhan i vancung ah a kaimi midang an um lai ti zongin a ti. “A ningcang tein a si lai: a hmasa bik ah Khrih, cun a rat caan ah Khrih ta a simi.”—1 Kor. 15:20, NW, 23.\n16. Vancung thawhṭhannak cu zeitik ah dah a si lai ti kha hngalh awkah zeinihdah a kan bawmh?\n16 Paul bia nih vancung thawhṭhannak cu zeitik ah dah a si lai ti kha hngalh awkah a kan bawmh. Mah cu Khrih a rat caan ah a si lai. Jehovah Tehte Hna nih Khrih “a rat caan” cu 1914 in aa thawk ti kha Baibal in kum tampi chung an langhter. Kannih cu Khrih “a rat caan” chungah kan nung i hi vawlei ṭhalo donghnak cu a nai tuk cang.\n17, 18. Khrih a rat caan ah chiti thuhmi cheukhat cu zeitindah an um lai?\n17 Vancung thawhṭhannak he aa tlaiin Baibal nih hitin a fianter: “Nannih cu a thi ciami hna kong i biatak kha hngalhter kan in duh hna. Jesuh cu a thi i a tho ṭhan ti kha kan zumh; cucaah amah zumh buin a thimi hna cu Pathian nih amah sinah cun a ratpi hna lai ti kha kan zumh. . . . Bawipa a rat ni ah kannih a nungmi hna nih hin a thimi kha kan chawhkanh hna lai lo. . . . Bawipa hrimhrim cu vancung khin a rung ṭum lai. Khrih zumh buin a rak thimi kha nunnak ah thawhter an si hmasa lai i cu caan i a nung rihmi kannih pawl cu khuadawm lakah khin Bawipa cu van i hung ton awkah pumh kan si dih lai. Cun Bawipa sinah cun zungzal in kan um lai.”—1 Thes. 4:13-17.\n18 A hmasa bik thawhṭhannak cu Khrih a rat caan aa thawk hnu, caan khatkhat ah a ummi a si. Harnak nganpi chungah a nung rihmi chiti thuhmi hna cu “khuadawm” in lak an si lai. (Matt. 24:31) Mah cu zei sullam dah a si? “Khuadawm” in lak a simi hna cu ‘an thi lai lo,’ mah cu caan saupi chung thihnak ah an um lai lo tinak a si. Mah canah an thih tikah ‘muko hmanung bik tum caan ah cun mitṭhep ah an i thleng dih lai.’—1 Kor. 15:51, 52.\n19. “A ṭha deuhmi nunnak i thawhter” timi cu zeidah a si?\n19 Tuchan i zumhfekmi Khrihfa tam deuh cu chiti thuhmi le vancung ah Khrih he uktu a ṭuan dingmi an si lo. Mah canah Pathian nih hi vawlei ṭhalo a donghter lai ni, “Bawipa Ni” kha an hngak. Mah donghnak caan cu zeitik ah dah a rat lai ti kha ahohmanh nih an hngal lo nain a nai cang ti cu thil sining hna nih an langhter. (1 Thes. 5:1-3) Vawlei thar a rat tikah a dang thawhṭhannak phun a um rih lai. Mah tikah mi pawl cu vawlei ah nun dingin an tho ṭhan lai, cun a tlingmi an hung si lai i zeitikhmanh ah an thi ṭhan ti lai lo. Mah cu “a ṭha deuhmi nunnak i thawhter” a simi kha an si, a hlan lioah a tho ṭhan i a hnuah a thi ṭhanmi hna bantuk kha an si lo.—Heb. 11:35.\n20. Thawhṭhannak cu ningcang tein a si lai ti kha zeicah kan zumh khawh?\n20 Vancung i a kaimi hna cu “ningcang tein” a tho ṭhanmi kha an si tiah Baibal nih a ti. (1 Kor. 15:23) Cucaah vawleicung thawhṭhannak zong ningcang tein a si lai tiah kan zumh khawh. Hitin kan i hal men lai: Naiah a thimi hna hi Khrih Kum Thongkhat Uknak aa thawk lai ah an tho ṭhan lai i an dawtmi hna nih an dong hna lai maw? Vawlei thar i Pathian miphun tlangtlaknak rian bawmh awkah hruaitu a rak simi hlanlio zumhfekmi pa hna cu an tho hmasa lai maw? Jehovah a bia bal lomi hna tah zeitin? Annih cu zeitik ah le khoika ah dah an thawh ṭhan lai? Kan hal khawhmi biahalnak tampi a um. Asinain mah kong hna caah atu ah lungretheih a hau lo. Hngah le zoh tu hi a ṭha deuhmi a si. Jehovah nih zeitindah a tawnghtham lai ti zoh cu zeitluk in dah lungthawh awk a si lai ti kha kan zumh khawh.\n21. Naa ruahchannak cu zeidah a si?\n21 A dongh tiang Jehovah kan zumhnak kha fehter a hau. Mithi pawl kha ka philh hna lo i ka nunter ṭhan hna lai tiah Jesuh sinin bia aa kam. (Johan 5:28, 29; 11:23) Jehovah nih mithi a thawhter hna lai ti kha a langhter i Abraham, Isak le Jakob cu ‘amah sinah cun an nung’ tiah Jesuh nih a ti. (Luka 20:37, 38) Lamkaltu Paul bantukin hitin chim awkah a ruang ṭha tampi kan ngei: “Minung hi . . . thihnak in kan tho ṭhan dih lai, ti hi kaa ruahchanmi a si.”—Lam. 24:15.\nSantlai bik lung: Vanpang pahnih aa tonnak ah a feh nakhnga innkil ah lung pakhat an chiah. Jesuh cu a thawh ṭhan tikah thlaraulei biakinn he tahchunhmi chiti thuhmi Khrihfabu i “santlai bik lung” a hung si